کتێبی: هونەری وەرگێڕان – Dengekan\nbyDenegkan\tOctober 24, 2019\tBooks, General\n“هونەری وەرگێڕان” ئەمە ناونیشانی کتێبێکە، کە لە دوو بەش پێک هاتووە، بەشی یەکەمی بابەتێکە لەبارەی وەرگێڕانەوە، ئامادەکاری کتێبەکە بۆچوونی خۆی لەمەڕ ئەم پڕۆسەیەدا خستووەتە ڕوو؛ بەشی دووەمی کتێبەکە چاوپێکەوتنی کۆمەڵێ وەرگێڕی بەتوانان، ئامادەکاری کتێبەکە لەبارەی وەرگێڕانەوە پرسیویەتی.\nلە کتێبەکەدا، چەندان لایەن و کەلەبەری تاریک سەبارەت بە وەرگێڕانەوە، تیشکی خراوەتە سەر، وەرگێڕە بەشدارەکانی نێو کتێبەکە، بە چوونگە و بۆچوونی خۆیان پرسەکانیان بە وەڵام گەیاندووە. پرسەکان هونەرییانە پرسراون، وەرگێڕەکانیش وەڵامی هونەرییان داوەتەوە.\nئەم کتێبە کۆشین و ئەزموونی چەند وەرگێڕێکی بەتوانان، کە دەمێکە لەو پانتاییییە ڕەنجیان کێشاوە و ماندوو بوون؛ ئامادەکار ئیشی لەسەر دەرخستنی گەوهەری دەریای هزری بەشداربووان کردووە، لەوانە مامۆستا “عەبدوڵا حەسەن زادە” نێزیکەی نیو سەتەیە لەو مەیدانە ئەسپی خۆی لنگ داوە. بێگومان کۆشان و ئەزموونی گەورە پیاوانی وەک مامۆستا، بۆ نەوەی داهاتوو گرنگە، کورتکردنەوەی ڕێگەی فێربوونن لەم بوارەدا.\nکتێبی “هونەری وەرگێڕان” لە لایەن “ژیڤان بەکر”ەوە نووسراوە و ئامادە کراوە، خانەی کولتوور لە شاری هەولێر بۆی چاپ دەکات. دیمانەی نێو کتێبەکە لە ڕۆژنامەی جیا جیا و گۆڤاردا، بڵاو کراونەتەوە. بڕیارە ئەم حەفتەیە چاپ بکرێ و بە هەموو شار و شارۆکەکانی کوردستاندا، بڵاو بکرێتەوە.\nPrevious كاڤاری به‌خت … سه‌ردار جاف\nNext بەستەڵەکی دەروون و سەفەرێک بە ناو خوددا … شوان عەباس بەدری


ئەمریکا.. خۆپیشاندەران بنکەی پۆلیسی ئەو شارەیان گڕتێبەردا کە پیاوە رەشپێستەکەی لێکوژرا\nعێراق.. زۆرترین ژمارەی توشبوون بە کۆرۆنا تۆمارکرا\n4741 جار خوێندراوەتەوە\nپیاوێکی ئەمریکی کە بەرگەی جەنگی دووەمی جیهان و ئەنفلوەنزای ئیسپانیی ساڵی ١٩١٨ی گرتووە لە ئێستادا و بەشێوەیەکی ئەفسووناوی لە کۆرۆناش ڕزگاریبووە و بەتەمەنترین کەسە کە چاکبووبێتەوە.\nرۆژنامەکانی ویلایەتە یەکگرتووەکانی ئەمریکا باس لەوە دەکەن، بیڵ لاپسچایس پیاوێکی تەمەن ١٠٤ ساڵە و رۆژی ٥ی مانگی رابردوو چەند نیشانەیەکی تووشبوون بە ڤایرۆسی کۆرۆنای تێدا دەرکەوتووە، دەستبەجێ لەو خانەی سەربازە دێرینانەی کە تێیدا نیشتەجێیە لە ویلایەتی ئۆریگن خراوەتە کەرەنتینەوە.\nلاپسچایس دووەم کەسە لە خانەکەیدا تووشی کۆرۆنا ببێت، کەسەکەی دیکە پیاوێک بووە لە ٩٠ـەکانی تەمەنیدا و گیانی لەدەستداوە، تاکو ئێستاش ١٦ حاڵەت لە خانەکەدا تۆمارکراون، بەڵام لاپسچایس بەرگەی نەخۆشییەکەی گرتووە و بەپێی وتەی پزیشکەکانی نەخۆشییەکەی بە شێوەیەکی مامناوەند گرتووە و هیچ کێشەیەکی هەناسەدانی نەبووە.\nناوبراو رۆژی ١ی نیسان ئاهەنگی بوون بە ١٠٤ ساڵەی گێڕا، واتە ٢٥ رۆژ دوای ئەوەی یەکەم نیشانەی ڤایرۆسەکەی تێدا دەرکەوت، لە ئاهەنگەکەیدا بەشێک لە خێزانەکەی بە میزەڵدان و کێکەوە ئامادەبوون و دوو مەتر نێوانیان هێشتبوویەوە تاکو خۆیان لە تووشبوون بە ڤایرۆسەکە بپارێزن.\nشایەنی باسە لاپسچایس تاکە کەسێک نییە لە جیهاندا تەمەنی لە سەروو ١٠٠ ساڵییەوە بێت و نەخۆشییەکەی تێپەڕاندبێت، تاکو ئێستا سێ کەسی دیکە هەمان بەختی لاپسچایسیان هەبووە، ژنێکی تەمەن ١٠٣ی ساڵی چینی و ژنێکی دیکەی ١٠٣ ساڵی لە ئێران و ١٠٢ ساڵییەکیش لە ئیتاڵیا توانیویانە بەسەر نەخۆشییەکەدا زاڵببن.


به‌ڕێوه چوونی پێشانگای وێنه‌ی ئێران له هه‌ولێر - Mehr News Agency\n17 sermawezê 2016 - 08:21\nNews Code 6576\nکونسوڵخانه‌ی ئێران له هه‌ولێر؛\nبه‌ڕێوه چوونی پێشانگای وێنه‌ی ئێران له هه‌ولێر\nڕاوێژکاری فه‌رهه‌نگی کونسوڵخانه‌ی ئێران له هه‌رێمی کوردستان له به‌ڕێوه چوونی پێشانگای وێنه‌ی ئێران له هه‌رێم هه‌واڵی دا.\nبه ڕاپۆرتی ئاژانسی مێهر، محه‌مه‌د شیرزاد، ڕاوێژکاری فه‌رهه‌نگی کونسوڵخانه‌ی ئێران له هه‌وڵێر له کردنه‌وه‌ی پێشانگایه‌کی وێنه له ژیر ناوی "ئێران مه‌ڵبه‌ندی خه‌ونه‌کان" له هه‌وڵێر هه‌واڵی دا.\nئه‌و له گفتوگۆ له‌گه‌ڵ هه‌واڵنێری مێهر وتی: به مه‌به‌ستی پته‌و کردنه‌وه‌ی په‌یوه‌ندی مێژووی و فه‌رهه‌نگی له نێوان کۆماری ئیسلامی ئێران و هه‌رێمی کورستانی عێراق، له سێ شاری هه‌وڵیر، سۆران و ڕواندز به‌شێک له ڕاکێشه گه‌شتاری، مێژووی و سروشتییه‌کانی ئێرانمان له چوارچێوه‌ی پێشانگایه‌کی وێنه، بۆ خه‌ڵکی خوێن گه‌رمی هه‌رێم نمایش کرد.\nڕاوێژکاری فه‌رهه‌نگی کونسوڵخانه‌ی کۆماری ئیسلامی ئێران له هه‌ولێر زیادی کرد: له‌م پێشانگایه ۴۰ به‌رهه‌م له هونه‌رمه‌ندی وێنه‌گه‌ری توانای ئێران، جنابی "محه‌مه‌د یونسی ویقار" نمایش کراوه.\nئه‌و وتی: وێنه‌کان له ئاسه‌واره مێژووی و سروشتییه‌کانی ۹ پارێزگای کۆماری ئیسلامی ئێرانه. هه‌وڵمان داوه تاکوو هاوبه‌شییه فه‌رهه‌نگی و مێژووییه‌کانی نێوان هه‌ر دوو لا به‌رجه‌سته بکه‌ینه‌وه.\nهه‌ر به‌م مه‌به‌سته‌ش، دوێنێ سێ شه‌مه ۲۵ی خه‌زه‌ڵوه‌ر (۱۵ی نۆڤامبه‌ر) یه‌که‌مین خولی ئه‌م پێشانگایه له پارکی شانه‌دری هه‌ولێر به ئاماده بوونی سه‌رکونسولی کۆماری ئسیلامی ئێران، جێگری پارێزگاری هه‌ولێر و فه‌رمانداری هه‌ولێر ده‌ستی به کار کرد.\nشایانی باسه که به‌ڕێوه بردنی ئه‌م پێشانگایه تاکوو ڕۆژی هه‌ینی درێژه‌ی ده‌بێت، هه‌روه‌ها بڕیار وایه که یه‌کی سه‌رماوه‌ز (۲۱ی نۆڤامبه‌ر)ه‌وه بۆ ماوه‌ی دوو ڕۆژ له شاری سۆران (دیانا) و له سێ سه‌رماوه‌ز (۲۳ نۆڤامبر)ه‌وه بۆ ماوه‌ی دوو ڕۆژ له شاری ڕواندز ئه‌م پێشانگایه به‌ڕێوه بچێت.


سەعدی پیرە نهێنیەکی وەرەقەی سیاسی پارتی و یەکێتی ئاشکرا دەکات\nپیرە: هەندێک خاڵ پێویستە لەگەڵ پارتی رێککەوتنی لەسەر بکەین\nسەعدی ئەحمەد پیرە، وتەبێژی مەكتەبی سیاسی یەكێتی رایگەیاند" زۆربەی خاڵەکانی وەرەقەی سیاسیەکەی نێوان پارتی و یەکێتی لەسەری ڕێککەوتووین و چەند خاڵێکی ماوە".\nسەعدی پیرە ئەندامی مەکتەبی سیاسی و وتەبێژی یەکێتی لە لێدوانێکدا بۆ " سپی " میدیا رایگەیاند" وەرەقەی رێككەوتننامەكەی نێوان پارتی و یەكێتی لە 18 ماددە پێكهاتووە، لەسەر زۆرخاڵی تێڕوانینی هاوبەشمان هەیە، تەنها چەند خاڵێکی ماوە کە پێویستە هەردوولا لەسەر رێکبکەوین".\nوتەبێژەکەی مەکتەبی سیاسی یەکێتی ئاشکرای کرد کە جارێکی تر پێش ١٨ ی شوبات مەکتەبی سیاسی پارتی و یەکێتی کۆدەبنەوە بۆ رێککەوتن لەسەر خاڵە جیاوازەکان و تێكڕای رێککەوتنەکە.\nدەربارەی ئەو لێدوانە جیاوازانەی کە لەلایەن هەندێک بەرپرسی هەردوولا لەسەر رێککەوتنی سێ شەممەی رابردوو بڵاودەکرێتەوە،سەعدی پیرە جەختی لەسەر ئەوە کردەوە کە مەکتەبی سیاسی لە کۆتایی بڕیار لەسەر هەموو پرسەکە دەدات.\nپیرە ئاماژە بۆ وەرەقەی رێککەوتنەکە کردو، وتی " ئەو رێككەوتن و شەراکەتە دەبێت رەنگبداتەوە لە بوارەكانی ئابووری، بازرگانی، سیاسەتی دارایی و شەقافیەت، هەناردەكردن و فرۆشتنی نەوت، هەروەها لە گۆڕینی هێزی پێشمەرگە لە هێزێكی حیزبی بۆ هێزێكی نیشتمانی، بە پڕۆسەیەك كە پێیدەگوترێت ریفۆرمی وەزارەتی پێشمەرگە".\nرۆژی ٥ ی شوباتی ٢٠١٩ پارتی و یەکێتی لەسەر چوار خاڵ رێککەوتن و رایانگەیاند کە ١٨ ی شوبات پەرلەمانی کوردستان کۆدەبێتەوەو سەرۆکایەتی هەڵدەبژێرێت، هەروەها لەهەمان رۆژدا ئەنجومەنی پارێزگای کەرکوک لەهەولێر کۆدەبێتەوە.\nئه‌م بابه‌ته 878 جار خوێنراوه‌ته‌وه


کاڵیی مەزن - ویکیپیدیا، ئینسایکڵۆپیدیای ئازاد\nدالیپ سینگ ڕانا\n(١٩٧٢-0٨-٢٧) ٢٧ی ئابی ١٩٧٢ (تەمەن ٤٩ )\nدیراینا، ھیماشال پرادێش، ھیندستان\nدالیپ سینگ ڕانا یان کاڵیی مەزن (بە ئینگلیزی: The Great Khali؛ لەدایکبووی ٢٧ی ئابی ١٩٧٢ لە ھیندستان) زۆرانبازی پیشەگەری ھیندی-ئەمریکییە، مۆدێل، ئەکتەر، زیاتر ناسراوە بەھۆی دەرکەوتنەکانی لە «WWE». ھەروەھا ئەو یەکەم ھیندییە کە پاڵەوانێتی کێشی قورس لە مێژووی WWE بردووەتەوە.\nڕانا ناوبانگێکی باشیی ھەبوو لە ساڵی (٢٠٠٦ بۆ ٢٠١٤) لە یارییەکانی WWE، کاتێک لەژێر ناوی کاڵیی مەزن دەردەکەوت. پێش ئەوەی کاڵی ببێتە یاریزانی پیشەگەر ئەوا وەک ئەفسەری پۆلیسی ویلایەتی پەنجاب کاری کردووە. ئەو لەچوار فیلمی ھۆلیوود، دوو فیلمی بۆلیوود لەگەڵ چەند بەرنامەیەکی تەلەفزیۆنیی دەرکەوتووە.\n٢ دەستپێکردنی ژیانی ناوداری\nکاڵی لە خێزانێکی ھەژاری ھیندستان لەگوندی دیراینا، لە ویلایەتی ھیماچل پرادیش لەدایک بووە. ئەو یەکێک بووە لە حەوت خووشک و برای خێزانەکە ھەژارەکەی. لە ساڵی ١٩٩٣، دەستی کرد بەیاری لەشجوانی کە بەھرەیەکی زۆری لەو یارییە ھەبوو.\nڕانا پەیڕەوی ئایینی ھیندووئیزم دەکات، ھەروەھا خۆی بەکەسێکی پابەندی زۆر بە ئایین دەزانێت. بۆئەوەی ببێتە یاریزان ڕۆژانە دوو کاتژمێر ڕاھێنانی کێشی دەکرد، بۆ ئەوەی قەبارەیەکی ڕێکی ھەبێت، ڕۆژانە ڕێجیمی دەکرد، سیستمی ڕێجیمەکەی بەتەواوی دیار نەبوو بەھۆی ئەوەی لە ھەندێ چاوپێکەوتن ئاماژەی بەوەدەکرد کە تەنیا خواردنی سەوزە دەخوات لە ھەندێک چاوپێکەوتنیشدا وتوویەتی مریشک دەخوات. لە ٢٠ی شوباتی ٢٠١٤، ھاوڵاتینامەی ئەمریکای وەرگرت.\nدەستپێکردنی ژیانی ناوداری[دەستکاری]\nکاڵی لە ساڵی ١٩٩٣ ھێشتا لە چیای «ھێمالایا» کاری دەکرد، لەو کاتەدا ھەوڵی دا کە ئیتر یاری بکات، دواتر چووە یاری لەشجوانی بەھرەیەکی زۆری لێھەبوو، پاشان تێبینی کرد کەسێک بەناوی بالیپ دەتوانێت یارمەتی بدات بۆ ئەوەی بچێتە ناو بەشی پۆلیس. دوای ئەوەی لە ھۆڵە لۆکاڵییەکانی ھیندستان مەشقی دەکرد، دواتر لە ساڵی ١٩٩٩ ھەڵبژێردرا بۆ ئەوەی بچێتە ویلایەتە یەکگرتووەکانی ئەمریکا لەوێ ڕاھێنان بکات.\n٢٠٠٥ The Longest Yard تورلی\n٢٠٠٨ Get Smart دالیپ\n٢٠١٠ MacGruber تەگ فیلپس\n٢٠١٠ Kushti ڕاماکریشنا\n٢٠١٠ Ramaa: The Saviour ڤالی\n٢٠١٢ HOUBA! On the Trail of the Marsupilami بۆلۆ\n٢٠١٠ Bigg Boss وەک خۆی دووەم، وەرزی چوار\n٢٠١١ Outsourced فانتاسی ڕاجیڤ وەرزی، ئەڵقەی ١٨\n٢٠١٢ Pair of Kings Atog the Giant ئەڵقەی: "Fight School"\n^ ئ ا "The Great Khali". CANOE. Retrieved 2 April 2008.\n^ "Millionaire ex-WWE champion training aspiring superstars". Outlook. 30 December 2019. Retrieved 28 August 2020.\n^ t2 (25 May 2010). "Gentle Giant". The Telegraph, Calcutta, India. p. 1. Archived from the original on ١١ی ئەیلوولی ٢٠١٨. Retrieved 8 September 2010. Check date values in: |ڕێکەوتی ئەرشیڤ= (help)\n^ Balderson, Keelan; Rajat Sharma (22 February 2010). "Great Khali Debeats With Indian Media About How Fake Wrestling Is". www.wrestlingtruth.com. p. 1. Archived from the original on 24 February 2010. Retrieved 8 September 2010. ٢٤ی شوباتی ٢٠١٠ لە وەیبەک مەشین، ئەرشیڤ کراوە.\nکۆمنزی ویکیمیدیا، میدیای پەیوەندیدار بە کاڵیی مەزن تێدایە.\nدالیپ سینگ لە بنکەدراوەی ئینتەرنێتیی فیلمەکان\nوەرگیراو لە «https://ckb.wikipedia.org/w/index.php?title=کاڵیی_مەزن&oldid=905407»\nئەم پەڕەیە دواجار لە ١٢:٢٠ی ٧ی شوباتی ٢٠٢٢ نوێ کراوەتەوە.


سەرۆك بارزانی پێشوازی لە ئەمینداری گشتیی یەكێتیی جیهانیی زانایانی موسڵمانان کرد - اخبار العراق\nاخبار العراق » كوردى » سەرۆك بارزانی پێشوازی لە ئەمینداری گشتیی یەكێتیی جیهانیی زانایانی موسڵمانان کرد\nسەرۆك بارزانی پێشوازی لە ئەمینداری گشتیی یەكێتیی جیهانیی زانایانی موسڵمانان کرد\nسەرۆك بارزانی، لە سەڵاحەدین پێشوازی لە ئەمینداری گشتیی یەكێتیی جیهانیی زانایانی موسڵمان و سەرۆكی ڕابیتەی ئیسلامیی كورد كرد.\nئەمڕۆ یەكشەممە 1282018 لە سەلاحەدین سەرۆك بارزانی، پێشوازی لە د. عەلی قەرەداخی، ئەمینداری گشتیی یەكێتیی جیهانیی زانایانی موسڵمانان و سەرۆكی ڕابیتەی ئیسلامیی كورد و شاندێكی یاوەری كرد، كە پێكهاتبوو لە سەرۆك و ئەندامانی دەستەی كارگێڕیی ڕابیتەی ئیسلامیی كورد.\nلە دیدارەكەدا بارودۆخی سیاسی و دوا پێشهاتەكانی عێراق، ناوچەكە و ڕووداوەكانی دوای ڕیفراندۆم تاوتوێ كرا، جەختیش لە ڕەوایەتیی مافەكانی گەلی كوردستان و ڕەتكرنەوەی سەپاندنی زۆر و زەبروزەنگ بەسەر گەلی كوردستان كرایەوە.\nهەر لەو كۆبوونەوەیەدا هەردوولا بیروڕایان لەبارەی هەڵبژاردنەكانی مانگی ئەیلوولی داهاتوو و پێویستی كاركردن و دانانی بەرنامەی تۆكمە، لەلایەن حكوومەتی هەرێمی كوردستانەوە بۆ باشتركردنی ژیان و گوزەرانی هاووڵاتییان ئاڵوگۆڕ كرد.


ئازار 2020 – فیدراسیۆنی سه‌راسه‌ریی په‌نابه‌رانی عێراقی\nMonthly Archives: ئازار 2020\nهیوای خدر  ناوه‌ندی هه‌واڵگری فیدراسیۆنی سه‌راسه‌ری په‌نابه‌رانی عێراقی ئاگادارکردوه‌وه که سه‌باره‌ت به‌دۆخی ناهه‌مواری په‌نابه‌ران له تورکیا په‌یوه‌ندی کردوه‌و به رێکخراوی نه‌ته‌وه یه‌کگرتوه‌کان بۆ کاروباری په‌نابه‌ران کردوه له شای ئه‌نقه‌ره‌و ووتی” سەرلەبەیانی ڕێکەوتی ٢/٣/٢٠٢٠ کاتژمێر ٩:٤٨ دەقیقە پەیوەندیم کرد بە ڕێکخراوی نەتەوەیەکگرتووەکان بۆ کاروباری پەنابەران UNHCR سەبارەت بەم دۆخەی ئێستای پەنابەران کە ...\nژنان وپیاوانی ئازادیخواز ویه‌کسانیخواز! لایه‌نگران و به‌رگریکاران له مافه‌کانی ژنان ومنالان! ٨ی مارس ڕۆژی خه‌بات وده‌ربڕینی ناڕه‌زایه‌تی و ڕاوه‌ستانه‌وه به‌رامبه‌ر به نایه‌کسانی وجیاکاری وسته‌مکێشی ژنان له سه‌رجه‌م ژنان و پیاوان به‌گه‌رمی پیرۆزبایی ده‌که‌ین. له‌گه‌ل ئه‌وه‌ی به‌رهه‌می خه‌باتی ڕێکخراوه‌یی ولێنه‌بڕاوی چینی کرێکارو بزووتنه‌وه‌ی ئازادیخوازو یه‌کسانیخوازی به‌شێک له‌مافه فه‌ردی و مه‌ده‌نی وداخوازیه ...\nڕێکخراوی نەتەوەیەکگرتووەکان بۆ کاروباری پەنابەران بەرامبەربە بێدەنگیان لە دۆخی پەنابەران لە تورکیا بە توندی ئیدانە دەکەین لە ووڵاتی تورکیا جگە لە بوونی ڕێژەیەکی زۆری پەنابەرانی سوری کە ڕاستەوخۆ لە ژێر یاساو ڕێنمایەکانی ووڵاتی تورکیادان بەسەدان هەزار پەنابەرانی ووڵاتانی تریش وەک ( عێراق ، ئێران ، ئەفغانستان ، ئەفریقا ) لە ڕێکخراوی نەتەوەیەکگرتووەکان ...


06/03/2021 242 جار خوێنراوەتەوە\nوه‌زاره‌تی ده‌ره‌وه‌ی كۆماری ئیسلامیی ئێران رایده‌گه‌نێت قه‌واره‌ی ئیسرائیل له پشت هێرشه مووشه‌كییه‌كانی عیراقه‌وه‌یه، بەڵام ده‌یداته پاڵ ئێران.\nسه‌عید خه‌تیبزاده وته‌بێژی وه‌زاره‌تی ده‌ره‌وه‌ی كۆماری ئیسلامیی ئێران له لێدوانێكی رۆژنامه‌وانیدا ئاماژه‌ی به‌وه كرد، تاران به هیچ شێوه‌یه‌ك له پشت هێرشه مووشه‌كییه‌كه‌ی عه‌ین ئه‌سه‌ده‌وه نیه و سه‌رجه‌م ئه‌و تۆمه‌تانه ره‌تده‌كاته‌وه كه ئه‌وان به‌وكاره تۆمه‌تبار ده‌كه‌ن.\nبه وته‌ی خه‌تیبزاده: هه‌موو كاره تێكده‌ره‌كان له ناوچه‌كه‌دا ئیسرائیل ده‌ستی تێدا هه‌یه و بۆ دروستكردنی ئاڵۆزی تێكدانی خۆرهەڵاتی ناوه‌ڕاست، كاره‌كانیشی ده‌خاته پاڵ ئێران\nئه‌م لێدوانه‌ی خه‌تیبزاده له دوای ئه‌وه دێت ڕۆژی چوارشه‌ممه بنكه‌ی سه‌ربازی عه‌ین ئه‌سه‌د له پارێزگای ئه‌نباری عیراق بۆردومانكرا و دواتر ئه‌مریكا په‌نجه‌ی تۆمه‌تی ئاراسته‌ی ئێران كرد كه له پشت هێرشه‌كه‌یه.


سەرەک وەزیری ئیسرائیل لەگەڵ سەرۆکی میسردا کۆدەبێتەوە و ئەمەش بە یەکەمین سەردانی سەرەک وەزیرێکی ئیسرائیل دادەنرێت لە ماوەی 10 ساڵی ڕابردوودا.\nبەسام رازی، وتەبێژی سەرۆکایەتی وڵاتی میسر دەڵێت "عەبدولفەتاح ئەلسیسی، سەرۆکی میسر لە هاوینەهەواری شەرم ئەلشەیخ لەسەر دەریای سوور، پێشوازی لە نافتالی بێنێت کرد. ئەم سەردانەش بە مەبەستی وتووێژکردن بووە لەسەر هەوڵەکان بۆ بوژاندنەوەی پرۆسەی ئاشتی."\nوڵاتی میسر کە خاوەنی زۆرترین ژمارەی دانیشتوانە لە جیهانی عەرەبیدا، لە ساڵی 1979دا بووە یەکەم وڵاتی عەرەب ڕێککەوتنی ئاشتی لەگەڵ ئیسرائیلدا مۆر بکات پاش دەیان ساڵی دوژمنایەتی نێوانیان.\nلە مانگی پێنجدا، قاهیرە ڕۆڵی سەرەکی بینی لە هێنانە ئارای ئاگربەستی نێوان ئیسرائیلییەکان و ڕێکخراوی ئیسلامی حەماس، پاش 11 ڕۆژ لە شەڕێکی خوێناوی. ئەم ڕێکخراوەیفەلەستینییەکان فەرمانڕەوایەتی کەرتی غەززە دەکات.\nمیسر وەک بارێکی ئاسایی میوانداری ڕێبەرانی حەماس و هەروەهاش ڕێبەرانی دەسەڵاتی فەلەستینییەکانیش دەکات کە مەحمود عەباس سەرۆکایەتی دەکات و ڕکابەری یەکترن هاوکاتی پەیوەندییە دیپلۆماتی و ئاسایشی و ئابورییە بەهێزەکانی لەگەڵ ئیسرائیلدا.


سەنتەری رایەڵ سەنتەری رایەڵ نەتەوە جیاوازەكان بە خواردنە كوردەوارییەكان سەرسام دەكات - سەنتەری رایەڵ\nسەنتەری رایەڵ نەتەوە جیاوازەكان بە خواردنە كوردەوارییەكان سەرسام دەكات\nبەروار: 10 ساڵ لەمەو پێش\nسەنتەری رایەڵ بۆ ئاڵوگۆری كەلتوری R.C.E\nنەتەوە جیاوازەكان بە خواردنە كوردەوارییەكان سەرسام دەكات\nبە بەشداری رێژەیەكی زۆری چالاككوانی بواری ئاشتی و مافەكانی مرۆڤ لە وڵاتانی ئەوروپا و ئەمریكا, سەنتەری رایەڵ بۆ ئاڵوگۆری كەلتوریR.C.E خوانێكی تایبەتی (خواردنی كوردەواری) بۆ چەندین كەلتور و نەتەوەی جیاواز رێكخست. ئەمەو بە ئامادەبوونی قائمقامی قەزای رانیەو سەرۆكی شارەوانی رانیە و ستافێكی سەنتەری رایەڵ و هەر یەك لە چالاكوانانی ئاشتی( لۆكەس خەڵكی وڵاتی چیك , ماركۆس – بەریتانیا, كاسی – كەنەدا, راكیڵ ستاسی- فلادلفیا لە ئەمریكا, جۆن بیل- ئەمریكا, پاتریك – ڤێرجینیا, گیرارد, ئەمریكا, ساندرا میلیانا- كۆڵمبیا, ستیڤن- ئەمریكا, رۆزمێری ئەمریكا) ئێوارەی رۆژی پێنج شەممە رێكەوتی 20-10-2011 لە سەنتەری رایەڵ, خوانێكی تایبەت بە (خواردنی كوردی) رێكخرا, لەو چالاكیەدا سەرەتا لە لایەن قائمقامی قەزای رانیە وتەیەك خوێندرایەوە كەتێیدا وێرای بەخێرهاتنی میوانەكان, تیشكی خستە ناساندنی شاری رانیە و چەند زانیاریەكی لەسەر هەرێمی كوردستان خستە روو, پاشان لەلایەن ستافێكی سەنتەری رایەڵەوە خواردنە كوردییەكان بە میوانەكان ناسێنران, لە میانەی خوانەكەشدا گفتوگۆ‌و راگۆرینەوەیە لەسەر ئاڵوگۆری كەلتوری نێوان كەلتورە جیاوازەكان كرا و چەند پێشنیارێك خرانە روو, دواتر سەرۆكی شارەوانی رانیە لەسەر تایبەتمەندیە كەلتوریەكانی گەلی كورد قسەی كردو چەند زانیاریەك لە نێوانیان گۆردرایەوە.\nلە نیوەرۆی رۆژی دواتر لەلایەن قائمقامی قەزای رانیەوە خوانێكی تر بۆ میوانەكان رێكخرایەوە, چەند ئایدیایەك گۆردرانەوە.\nخالید قادر لێپراسراوی سەنتەری رایەڵ وتی: ئامانجی ئەو چالاكیە بەیەكەوەی ئاشناكردن‌و گۆرینەوەی كەلتوری و ناساندنی خواردنە كوردییەكان بوو بە چەند میوانێكی بیانی كە پێمان وایە ئەو دۆستایەتی و هاورێیەتیە دەكرێت لە ئایندەدا ئاستی فراوانتر بەخۆیەوە بگرێت.\nجێگای ئاماژەیە سەنتەری رایەڵ بۆ ئاڵوگۆری كەلتوری R.C.E ئۆفیسی سەرەكی لە شاری رانیەیەو كار لەسەر ئاڵوگۆری كەلتوری, كەلتورە جیاوازەكان لەناوەوەو دەرەوەی وەڵات دەكات, تا ئێستا چەندین چالاكی فراوانی لەو بارەوە ئەنجام داوە توانیویەتی رایەلێكی بەتینی ئاڵوگۆری كەلتوری دروستبكات, كە رەنگدانەوەیەكی زۆری بەسەر ناساندنی گەلی كورد هەیە.


خێڵی کراوە و دوژمنەکانی – كولتور مه‌گه‌زین\nبه‌كر عه‌لی – شار وەک دایەنگەی خێڵ\nBy بەکر عەلی\t Last updated ئیلول 20, 2018\nیەکێک لە خەسڵەتە هەرە زەقەکانی مرۆڤی شاری بریتییە لە سەرزەنشتکردنی قەوارە دێرینەکانی كۆمه‌ڵگه‌ی مرۆیی، بە نموونە تانەتێگرتنێکی نالۆجیکی لە قەوارە سەرەتاییەکانی پێکەوەبوونی مرۆیی وەک هۆز، تیرە و خێڵ، وەک ئەوەی ئەم فۆرمانە کۆسپێکی گەورە بووبن لە بەرەوپێشچوونی كۆمه‌ڵگه‌ی شاری. بێئاگا لەوەی کە كۆمه‌ڵگه‌ی شاری خۆی منداڵ و ڕۆڵەی كۆمه‌ڵگه‌ی خێڵەکییە؛ خێڵ بریتییە لە دایکی كۆمه‌ڵگه‌ی شاری. كۆمه‌ڵگه‌ی شاریش لە ڕاستیدا جگە لە قەوارەیەکی پەرەسەندووی خێڵ هیچی تر نییە. وەک چۆن خێڵ وەکو یەکەمین فۆڕمی پێکەوەبوون مرۆڤەکانی کۆگیرکردووە، شاریش بە هەمان شێوە تاکەکان و گروپەکانی لەنێو فۆڕمێکی گەورەتردا یەکانگیر کردووە. ئەمڕۆ ئێمەش لە دنیای پۆستمۆدێرنەدا بەئاسانی دەتوانین دەرکەوتە نوێکانی قەوارەی خێڵ ببینینەوە، چونکە شارەکان بوون بە دایەنگەی گۆشکردنی خێڵە جۆراوجۆرەکان.\nخێڵ بە تەنیا فۆڕمێکی سەرەتاییانەی کۆبوونەوەی مرۆڤەکان نییە و ئەنترۆپۆلۆژەکان و سۆسیۆلۆژەکان وەکو قۆناغێکی سەرەتاییانەی تیۆریی پەرەسەندنانەی گردبووەنەوەی مرۆیی دەستنیشانی بکەن. بەڵکو خێڵ ئەو پێکهاتە فەلسەفی، سیاسی و میدیاییەشە کە تەنانەت لە جیهانی هەنووکەی مۆدێرنەشدا لە فۆڕمی جۆراوجۆردا هاتۆتەوە ئارا. هێندە هەیە هەندێک ڕێبازی ئیدیۆلۆژییانە هەن کە لە بەگژداچوونەوەیەکی نائەقڵانییانەی ئەو فۆڕمەی گردبوونەوەی مرۆییدان و بیانووەکەشیان ئەوەیە، کەوا ئینتیما بۆ خێڵ بریتییە لە ستراتیژێکی ناسیۆنالیزمانە. لە سەردەمە کۆنەکاندا جوانترین بەرگری بۆ ئازادبوون لە دەسەڵاتی بێگانە خێڵەکان پیشانیان داوە، بەڵام لەم ڕۆژگارەماندا شێوازی بەرگری گۆڕاوە بۆ تۆڵەسەندنەوەی تاک لە هۆز، لە خێڵ و لە نەتەوە. لەخۆڕا نییە ئەمڕۆ ئەدەبیاتێکی زۆر بۆ بەرگریکردن لە تاکەکان هەن.\nئەم تێڕوانینەش وای کردووە ئەو كۆمه‌ڵگه و جڤاتانە بە نەخۆش، یان بە دواکەوتوو تەماشا بکات ئەگەر هاتوو فۆڕمی خێڵ بەرهەمبهێننەوە. لە ڕاستیدا پێچەوانەکەی دروستە، چونکە جیاوازی ئیتنی و ڕەگەزی مایەی بیماری فەرهەنگی نییە، بەڵکو نەبوونی ئەو جیاوازییە هێمایە لەسەر نەخۆشی فەرهەنگی. وەک سلۆتەردایک دەڵێت: لە هەرکوێیەک ئەو خێڵ_دروستکردنە خۆڕسکییە نەبێت، لەوێدا دۆخێکی پڕ کێشەی سیاسی و کۆمەڵایەتی دێتە ئاراوە. پرسیاره‌كه ئه‌وه‌یه: ”ئایا بەڕاست خێڵەکان دەگەڕێنەوە؟”\nکەواتە نەتەوە لە خۆیدا چییە جگە لە دووبارە بەرهەمهێنانەوەی خێڵ نه‌بێت، گەل خۆی چییە جگە لە قەوارەیەکی گەشەکردووی خێڵ، یان وەک سلۆتەردایک ناوی دەنێت بە (فرەخێڵ Hyper Horden)کە هەموو ئەو ئامێزاندنانە دەگرێتەوە کە خێڵەکان بۆ یەکتری دەکەنەوە. ئەوەشی وا دەکات ئەم خێڵانە ئامێز بۆ یەکتری بکەنەوە بریتییە لە کولتور. واتە فەرهەنگ بریتییە لەو ئامرازەی کە خێڵە بچووکەکان لە قەوارەیەکی گەورەتردا کۆگەل دەکات، کولتور بزوێنەری ڕەوڕەوەی بزواندنی خێڵە بەرەو گەل، ئەم پرۆسێسەش لە ڕێی میدیۆمی زمانەوە ئەنجام دەدرێت. ئێمە ئەگەر لە دیدی هەنووکەی دۆخی جیهانەوە تەماشای ئەو پرۆسیسە مێژووییە بکەین، ئەوا دوو وانە فێر دەبین: یەکەمیان ئەوەیە ڕەنگە گەورەبوونی خێڵ بۆ قەوارەیەکی گەورەتری وەکو گەل بەرەو سیستەمێکی تۆتالیتێری بڕوات. وەک لە ڕژێمی سۆسیالیزمی ستالینیزمدا بینیمان. دووەمیشیان ئەوەیە، ئەگەر ئەم یەکە بچووک و گروهە بچووکانە فەرامۆش بکرێن و نەهێڵرێن گەورە ببن، ئەوا كۆمه‌ڵگه‌ی مۆدێرنە دروست نەدەبوو. (بڕوانه؛ ١. پیته‌ر سلۆته‌ردایك ، لە هەمان بەلەمدا، بڵاوكراوه‌ی سوكامپ – ل ٧٠.*)\nگۆڕین لە بچووکەوە بۆ گەورە، لە خێڵەوە بۆ نەتەوە، لە گومناوەوە بۆ ناودار، هەمیشە بە کردەیەکدا گوزەر دەکات کە بریتییە لە کردەی مەشقکردن بۆ خۆ چاککردن، ڕاهێنان بۆ خۆ دەربازکردن لە دۆخێ چەقیوو، بۆ درێژەدان بە ژیان. مەشق بریتییە لە هەموو ئەو کردەوە جەستەیی و ڕۆحییانەی دەبنە مایەی پتەوکردنی ئیموون سیستەم (سیستەمی بەرگری).\nلەم دوو خاڵەوە ئێمە دەتوانین ڕەخنە لە هەردوو ئایدیۆلۆژیاکەی ڕاسترەو و چەپرەوی باو بگرین کە ئەوان بەڕاستی سەبارەت بە خێڵ بەدحاڵین، وەک سلۆتەردایک دەڵێت: چەپڕەو هەرگیز لە خێڵ تێنەگەیشتووە، هەروەها ڕاستڕەوە نەتەوەییەکانیش هەرگیز لە جیاوازی نێوان دەوڵەت و خێڵ تێنەگەیشتوون (لە هەمان بەلەمدا. ل ٧١).\nتیۆریی لەگەڵ یەکتردابوون\nلە سەردەمی ئەرستۆوە هەموومان کۆکین لەسەر ئەوەی مرۆڤ ئاژەڵێکی سیاسییە zoon politicus، بەڵام کە ئاژەڵێکی سیاسییە، هەر ئەم پێناسەیە ئەوەشمان بۆ ڕوون دەکاتەوە کەوا دەبێت هۆکار، ئامراز و ناوەندێکی پێکەوەگرێدانەوە و پێکەوەڕاگرتنی مرۆڤ لەگەڵ یەکتریدا هەبێت. واتە بەبێ هەبوونی خاڵی گرێدانەوەی مرۆڤ بە مرۆڤەکانی ترەوە، مەحاڵە مرۆڤ ئەو ئاژەڵە سیاسییە بێت. کەواتە سیاسەت بریتییە لە هونەری پێکەوەڕاگرتن و خستنەپاڵیەکی مرۆڤەکان، وەک سلۆتەردایک دەڵێت: سیاسەت بریتییە لە هونەری ئینتیما دروستکردن بۆ ئەو کەسانەی ئینتیماکردنیان بە لاوە سەختە.\nئیشی سیاسەت ڕەنگە لە هەرە سەختترین ئیشەکانی کایەی ژیان بێت، سیاسەت ئەو شتە نەکردانە شیاو دەکات کە بە هیچ چالاکییەکی تر ئەنجام نادرێت. ئەوەی سیاسەت ئەنجامی دەدات بریتییە لە گەورەکردنی تەنی تاک بۆ تەنێکی مەزن، گرێدانەوەی تاکەکانە لەناو تەنێکی گەورەتر و یەکانگیرتردا و لەناو ئەم فۆڕمە گەورەیەدا دووبارە کار بۆ بە کۆمەڵایەتیکردنەوەی مرۆڤەکان دەکات. واتە تاک لە خودە ئەبستراکتەکەی خۆیدا هیچ کاتێك نابێتە بوونەوەرێکی کۆمەڵایەتی تاوەکو خۆی ئاوێزانی تەنە کۆمەڵایەتییەکە نەکات و لەوێدا بەپێی ڕێسا دانراوەکان دەگۆڕدرێت بۆ بوونەوەرێکی کۆمەڵایەتی، ئەم پێڤاژۆیە سلۆتەردایک بە: بەرهەمهێنانی ‘مرۆڤ لەڕێی مرۆڤەوە’ ناوی دەهێنێت.\nهەڵبەتە مێژووی ئایدیا سیاسییەکان هەمیشە بریتی بووە لە مێژووی فانتازماکانی (لەگەڵ یەکتردابوون) . فانتازیا لێرەدا وێنەیەکی هەڵخەڵەتێنەر یان تەراویلکەیەک نییە، وەهمێک نییە گروهە مرۆییەکان بئیافرێنن، بەڵکو وێناندنێکی ئەکتیڤ و چالاکە. ئەوەی تاکەکان پێکەوە گرێدەداتەوە و پەیوەستداری یەکی تر دەکات بریتییە لە ئایدیاکان، لە وێنا و ئەندێشە و فانتازیاکان. لە کۆنترین فۆڕمی تەنە گەورەکاندا کە بریتی بوون لە هۆز، لە تیرە و لە خێڵەکان ئەم هاوکێشەیە ئەکتیڤ بووە: تاکەکان بە بیرۆکەی خودایەک، تەوتەمێکەوە گرێدراونەتەوە، لێرەوەیە میتافیزیک و پۆلیتیک هەمیشە هاوزای یەکتربوون. بە هەمان مانا دەوڵەت و خێڵ هەمان گراماتیکیان هەیە، هەردووکیان تاکە کۆنکرێتییەکان لە قەوارەیەکی ئایدیاییدا دادەڕێژنەوە.\nخێڵ و دەوڵەت ئایدیان. تاک کە پەیوەندی بە خێڵەوە یان هەر گروهێکی کۆمەڵایەتییەوە دەکات ئیتر بەمە دەکەوێتە نێو فانتازیای دەزگایەکی پسیکۆییەوە. واتە تاک لە ژیانی ڕیالی خۆیەوە دەچێتە نێو کایەیەکی ئەندێشەکراوەوە کە لە ڕووی پسیکۆییەوە دەروونی نائارامی خۆی پێ ئارام دەکاتەوە. هۆز، خێڵ، گەل و نەتەوە بۆ تاک بریتین لەو ئەنتی بایۆتیکەی کە تاکەکەس لە هەڕەشەی تەنە بێگانەکان دەپارێزێت. مرۆڤ بە تەنیا لەبەردەم هەڕەشەی گەورەتردایە وەک لەوەی لەناو خێڵ، هۆز، گەل و نەتەوەیەکدا بێت و یەک سەربان و یەک دیوار کۆیان بکاتەوە.\nچونکە شتەکە لە ڕووی مێژووییەوە بۆمان ساغ بۆتەوە کەوا مرۆڤە تاکوتەراکان حەزیان لە چوونە پاڵ یەکترییە؛ مرۆڤەکان سەربەیەکیترین. بۆئەوەشی لە ڕووبەڕووبوونەوەی هەڕەشە دەرەکییەکاندا، لەپێناوی مانەوەدا بەزیندوویی پێویستیان بەوە دەبێت پێکەوە هەبن و پێکەوە بژین. ژیان لەناو خێڵدا هەمان فونکسیۆنی هەیە، هه‌مان به‌كاربردنی هه‌یه، هەر وەک ژیان لەناو دەوڵەتدا. ئەویش ئەوەیە لە هەردووکیاندا تاکەکان لەناو ڕێساکانی ئەوانی تردا کۆگیر دەکەن. خێڵ وەک قەوارەیەکی سیاسی کۆگیر بریتییە لە ئامێزێکی گەورە کە هەموو تاکەکان لەنێو خەیاڵێکدا پێکەوە لەباوەش دەگرێت، بەجۆرێک کە هەموو تاکێک هەست بکات لە هەمان باوەشدا گۆشکراوە. ئەمەش بریتییە لە کڕۆکی هیومانیزم، واتە مرۆڤ خۆی پەیوەست بکاتەوە بە مرۆڤی تری نەناسراوەوە، چونکە مرۆڤ لەو جێگایەی کە بۆ یەکتری غەریب دەبن، لەوێدا لە یەکیتری نزیک دەبنەوە. مرۆڤ غەریبەیەکی گیانی بە گیانی یەکترین (لە هەمان بەلەمدا. ل٤١).\nلە كۆمه‌ڵگه بەراییەکاندا مرۆڤ بوونەوەرێکی خێڵەکی بوو، ئەوسا کە دەبووە ئەندامی خێڵێک وەکو ئەوە وایە کە ئەمڕۆ ببێتە ئەندامێکی کلوبێکی هەمەگیر، یانه‌یه‌كی هه‌مه‌گیر، واتە لەناو ئەو کلوبەدا خۆی بەسۆسیال دەکاتەوە. تەنیا لەڕێی تەنە کۆمەڵایەتییەکانەوە تاک دەتوانێت خۆی بە کۆمەڵایەتی بکاتەوە.\nلێرەوەیە خێڵ لە هەموو سەردەمەکاندا بریتییە لەو قەوارە وجودییەی کە وەکو دەزگای پاراستن/ ئیمون سیستەم تاکەکان لەناو خۆیدا یەکانگیر و کۆگیر دەکاتەوە و لە هەڕەشەی لەناوچوون دەیان پارێزێت و لە ڕووی دەروونیشەوە ئارامیان دەکاتەوە، واتە خێڵ ئیمون سیستەمێکی وجودییە.\nلە سەردەمی مۆدێرنەدا نەتەوەش بریتییە لە دووبارە بەرهەمهێنانەوەی خێڵ. چەمکی دووبارەکردنەوە لێرەدا بریتییە لەو هۆشیارییە مێژووییەی کە مۆدێلە بچووکەکە دەگۆڕێت بۆ مۆدێلێکی گەورەتر کە هەمان سۆفتوێر و ناواخنی هەیە. ئیتر لە ڕووی فەرمان و ناوەڕۆکەوە ئەرکی خێڵ و ئەرکی دەوڵەتی نەتەوەیی هاوشێوەن.\nئەگەر تەماشای هەبوونی فۆڕمەکانی مرۆیی بکەین لە دنیای کوردیدا، دەبینین خێڵی کوردی نەیتوانیوە هارمۆنیای نێوان پۆلیتیک و میتافیزیک لەگەڵ یەکتریدا بگونجێنێت. سەرۆک خێڵ ڕاستە هەڵگری خەسڵەتە موقەدەسەکان بووە، بەڵام پۆلیتیکی موقەدەسی پیادە نەکردووە. واتە ڕاستە خێڵی کوردی خۆی بەستۆتەوە بە خودایەکەوە، بە بیرۆکەیەکی دینی و میتافیزیکییەوە، کەچی نەیتوانیوە سیاسەتی دنیایی وەها پیادە بکات بتوانێت خێڵێک ببەستێتەوە بە خێڵەکەی دراوسێیەوە. لە ڕاستیشدا مرۆڤی پۆلیتیک و مرۆڤی میتافیزیک سەربەیەکترین، چونکە ئەوەی بەدوای دەوڵەتدا دەگەڕێت و ئەوەی بەدوای خودادا دەگەڕێت هاوزا و دووانەیەکی پەرەسەندوون. واتە لەپاڵ قەوارەی جیۆگرافیدا قەوارەی میتافیزیکیش دەردەکەوێت (لە هەمان بەلەمدا ل٢٨).\nهەر لەبەرئەمەشە خێڵی کوردی نەیتوانیوە تەنی خۆی گەورە بکات. لەبەرئەوەشی خێڵی کوردی نەیتوانیوە کرداری دووبارەکردنەوەی دروستکردنی خێڵ لە قەوارەیەکی گەورەتردا په‌یڕەو بکات. بۆیە نەیتوانیوە دەوڵەت دروست بکات. دەوڵەت بریتییە لە دووبارەکردنەوەی پرۆسێسی خێڵدروستکردن. شتێک کە تا ئێستا کورد نەیتوانیووە مرۆگەلێکی یەکانگیر لە قەوارەیەکی سیاسیدا دروست بکات، هۆکەی ئەوەیە کە نەیتوانیوە (پرۆسێسی دروستکردنی خێڵ) لە مۆدێلێکی گەورەتردا دووبارە بکاتەوە. پلاتۆن دەیگووت: ئەگەر لە ژووری دانیشتن یەکگرتن و ڕێککەوتن هەبوو، لە دەرەوە دەوڵەت دروست دەبێت.\nلە سەردەمی گریکی کۆندا ئەوانەی دەهاتنە ناو شاری ئەتیناوە دەبوو سەرەتا نازناوە خێڵەکییەکانیان لە خۆیان فڕێبدەن، واتە بۆ ئەوەی ببنە هاووڵاتی ئەتینایی دەبوو ئامادەبن واز لە ڕیشە بچووکەکانیان بێنن و ببنە ئەندامی كۆمه‌ڵگه‌یەکی گەورەتر. بەڵام با ئێمەش بپرسین: ئایا ئەو کردەوەیە چ پاڵهێزێکی تێدایە کاتێک کۆمەڵە مرۆڤێک، با بڵێین خێڵێک، دەیانەوێت خۆیان بگەیەننە ناو قەوارەیەکی گەورەتر لە شێوەی گەل یان نەتەوەدا؟\nدیارە سروشتی خێڵ کتومت بریتییە لە سروشتی دەسەڵات. وەک چۆن دەسەڵات هەمیشە دەیەوێت زۆرتر بێت و زاڵتر بێت، خێڵیش بە هەمان شێوەیە. شتێکی سەیر لەناو سروشتی خێڵی کوردیدا تێبینی بکرێت ئەوەیە هەرگیز نەیویستووە زۆرتر بێت و زااڵتر بێت. خێڵە کوردییەکان سترەکتورێکی داخراویان هەیە، سیستەمی ئیشکردنیان ڕێک وەک سیستەمی هەنگ و مێروولەیە، نێو ڕێکخستنێکی داخراوی تۆکمەیان هەیە کە بە هیچ شێوەیەک تێکەڵی دنیای دەرەوە نابن و مەیلی ئەوەشی نییە خۆی بەرفراونتر بکات. هەربۆیە تێکڕای کورد وەک کۆمەڵێک خێڵی تاکوتەرا و پەرشوبڵاو دەبینرێت.\nبەم پێیە کورد یەک یەکەی ڕەگەزی و ئیتنی و زمانەوانی نییە، بەڵکو بریتییە لە چەندین یەکەی کۆمەڵایەتی کە لە قەوارەی خێڵ و هۆز و تیرەی جیاجیادا هەر یەکەیان لە دوورگەیەکی دابڕاو لەوی تر کایەی ژیانی خۆیان دروستکردووە. بەبێ پەڕینەوە لە دوورگەیەکەوە بۆ دوورگەیەکی تر لە ڕێی دۆزینەوەی (پردێکی هاوبەشەوە) وەکو ئامڕازی پێکەوەگرێدانەوە، گەورەبوونی خێڵ بۆ نەتەوە شتێکی نەکردەیە. هونەری سیاسەتیش لە کڕۆکی خۆیدا بریتییە لە دۆزینەوەی ئەو پردە هاوبەشە، بریتییە لە داهێنانی میدیۆمێک کە تێکڕای دوورگەی خێڵەکان بە یەکتر بگەیەنێت. ئێمە ئەگەر مرۆڤ وەکو ئاژەڵێکی سیاسی پێناس بکەین، ئەوا دەبێت ئەوەش ساغ بکەینەوە کەوا لە نێوان مرۆڤەکاندا هێزی گرێدانەوە و پردی بەیەکگەیاندن و ئامرازی ئاڵوگۆڕکردنەوە هەیە. سیاسەت لە هەر شێوەیەکیدا پیادە بکرێت ئەوا هەر لەناو کایەیەکی کۆمەڵایەتیدا دەکرێت، هیچ ئایدیۆلۆژیایەکی تاکگەری ناتوانێت سیاسییانە بێت. کەواتە هەموو جڤاتێک بریتییە لە پرۆژەیەکی کایەسازی. وەک سلۆتەردایک دەڵێت؛ بوون بریتییە لەناو کایەدا ــ بوون. لێرەوەیە ئەوەی لە دنیای ئێمەدا ئیشی بۆ نەکراوە، بەلایەنی کەمەوە لە سەدەی نۆزدە و بیست و بیستویەکیشدا، فەرامۆشکردنی ئەو ئامرازەیە، ئیشپێنەکردنی سیاسەتە وەک هونەری پێکەوەگرێدانەوەی خێڵ و گروهە مرۆییەکان، شێوەگیرکردنیانە لەناو قەوارەیەکی گەورەتر لە خێڵ. دراماتیکیترین قۆناغی ئەم مێژووەش لە دوای ڕاپەڕینەوە دێت کاتێک فۆڕمێکی سیاسییانەی دەسەڵاتی کوردی لەدایک دەبێت، بەڵام دوا جار بە مۆتۆڕە دێرین و کلاسیکییەکەوە دەبزوێت، مۆتۆڕی خێڵی دورگە دابڕاوەکان کە هەر شارێک لەو دەڤەرە دەبێت دوورگەی خێڵێکی سیاسی و لە هەر شارێکدا زمانێک و گوتارێکی لێکدابڕاو دەپەیڤێت، بێهۆ نییە لە ئەدەبیاتی سیاسی ئەمڕۆشدا پێیان دەگوترێت زۆنی سەوز و زۆنی زەرد. ئیتر مۆدێلی حیزب نیمای مۆدێلی خێڵ بەرهەم دەهێنرێتەوە.\nمن ئەم کارەساتە بەراورد دەکەم بەکارەساتی داڕووخانی بابیلیۆن؛ کاتێک گەلانی بابیلیۆن کاریان بۆ ئەوە دەکرد هەموویان لەناو قەوارەیەکی یەکگرتوودا بژین و یەکانگیرییەکی زمانەوانی بئەفرێنن. ئیدی یەزدان بەمە تووڕە دەبێت و ڕازی نابێت گەلێکی وەها مەزن هەبێت و دەڵێت: دەبێت زمانەکەتان وەها لێ بشێوێنم کە هەر یەکەتان بە زەحمەت بتوانێت لەوی تر تێ بگات.\nئەوەبوو گەلی بابیلیۆنی کردە چەندەها گەل و زمانی جۆراوجۆر، واتە ئەم کارەساتە وای کرد شاری یەکانگیر شکست بهێنێت لەپێناوی ئەوەی خێڵ، هۆز و تیرەکان سەرهەڵبدەنەوە. ڕووداوێک کتومت وەک ئەوەی دەسەڵاتی کوردی بەسەر هەرێمدا هێنای، کارەساتی زمان وای کرد لە هەر زۆنێک خێڵێک و لە هەر خێڵێک زمانێکی ئاخافتن، نووسین و بیرکردنەوە باڵادەست بێت، کە تا ئێستاش زۆر بەزەحمەت لە یەکتری تێدەگەن. کەواتە دەسەڵاتێکی وەها کە خوازیاری گەیشتن بە فانتازیایەکی گەورەی خۆی نەبێت، دەبێت خۆی ڕادەستی هەلومەرجە بچووکەکانی واقیعەکەی بکاتەوە. واتە دەسەڵاتی کوردی كۆمه‌ڵگه‌ی لە ڕێی دووبارە یەکگرتنەوەوە گەورە نەکردووە، بەڵکو لە ڕێی دووبارە پەرتکردنەوەوە فرەتری کردووە. هەر لەبەرئەمەشە لەو دەڤەرە ناتوانین بڵێین هەموومان لەناو بەلەمێکداین، بەڵکو هەر زۆنە و لەناو بەلەمێکی خۆیدایە و یەکێکیان سەوڵ بەرەو تورکیا و ئەویتریان بەرەو ئێراق و ئەویتریان بەرەو ئێران لێدەدات.\nبێ فانتازیاترین دەسەڵات لەسەر گۆی زەوی دەسەڵاتی کوردییە، چونکە نەیتوانیووە هونەری سیاسەت بۆ کۆگیرکردنی خێڵەکان پێڕەو بکات، بەڵکو ئەو پتر کاری لە پەرتکردنەوەی هەرچی زۆرتری كۆمه‌ڵگه‌ی کوردیدا کردووە. بەمەش لەبری ئەوەی هەرێم و تێریتۆریۆمێکی سیاسی و قەوارەیەکی سیاسی بئەفرێنێت، شاری وەکو دوورگەیەکی دابڕاو لە شارەکانی تری هەرێمەکە ئەفراندووە، سلێمانی، هەولێر، دهۆک و کەرکووک هەموو لەنێو یەک نەخشەی سیاسیدا نین، بەڵکو چوار دوورگەشاری پڕ خێڵی لێکدابڕاون کە خاوەنی چوار زمانی جیاوازن. بەپێی سلۆتەردایک: پرۆژەی ڕاستەوخۆی هەموو جڤاتێک بریتییە لە خۆحەشاردانیکی درێژخایانی گرووپەکان لەناو ڕووپۆشێکی مۆرفۆلۆگیدا ( کایەکان. بەرگی دووەم .ل ٢٠٠ 2 – ).\nلێرەوەیە کورد وەکو خێڵ بەو کردەوەیەدا گوزەریان نەکردووە کە خۆیان لەناو قەوارەیەکی ئەرشیتێکتۆریدا کۆگیربکەن. واتە شتێک نییە ئیتر پێی نه‌ڵێین ماڵی کورد، نەبوونی ئەم خواستە بۆ دروستکردنی بنمیچێکی سیاسی هاوبەشه کە هەموو خێڵەکان لە سایەیدا ئارامی سیاسییان مسۆگەر بکرێت. لە کاتێکدا لە مێژووی گەلاندا هەمیشە هاوکێشەکە وەها ڕەوتی گرتووە، چونکە خودی گەل خۆی چییە جگە لە: ئیفێکتێکی مۆرفۆلۆگی (بڕوانه؛ كایه‌كان گۆکان. ل ٢٠١ (2-\nشێخ مه‌حمود له‌گه‌ڵ هه‌ردوو كوڕه‌كه‌یدا، شێخ ڕه‌ئوف (ده‌سته چه‌پ) و شێخ بابه‌عه‌لی (ده‌سته ڕاست) – ١٩٢٠\nبەم پێیە دەبینین هیچ خێڵێکی کوردی و هیچ ئەندامێکی ئەو خێڵانە کە دێنە شارەوە ئامادەنین دەستبەرداری نازناوە خێڵایەتییەکەی خۆیان بن، بەپێچەوانەوە لەنێو شاردا خێڵ لە قەوارەی بچووک و مۆدێرندا دروستدەبنەوە، واتە شار لە دونیای ئێمەدا بریتییە لەو دایەنگایەی دووبارە خێڵە دابڕاوەکان گۆشدەکاتەوە. لێرەوەیە هێشتا بۆ دنیای ئێمە دژوارە بڵێین شار و هاوشاری دروستمان هەیە. کەواتە ئەوەی ئێمە ناتوانین ببینە قەوارەیکی یەکانگیری گەورە هی ئەوەیە، کە نەمان توانیوە فانتازیای قەوارەیەکی گەورە بۆ خۆمان بکەین. خەیاڵ، فانتازیا و ئایدیا هەنگاوی یەکەمی چوونە ناو ڕیالەوەن، وەک سلۆتەردایک دەڵێت: كۆمه‌ڵگه‌کان تا ئەوکاتە كۆمه‌ڵگه‌ن کە بتوانن سەرکەوتووانە وێنای خۆیان وەکو كۆمه‌ڵگه بکەن.\nفرەییبوون و پارچە پارچەبوون وا دەکات خەڵکی بیر لە ئینتیماکردن بۆ شتە گەورەکە نەکەنەوە، خەیاڵیان لەو شتە یەکانگیرە نەبێت کە هەموو تاکەکان کۆگیر دەکاتەوە. پەرتبوونەوەی خێڵەکان جۆرە پاشاگەردانییەکە ئاماژە بە سستبوونی ئەو خێڵانە دەکات لەوەی بتوانن خۆیان لە فۆڕمێکی گەورەتردا وێنا بکەن.\nئەمڕۆش تا دێت لە شارە گەورەکاندا كۆمه‌ڵگه‌ی نیشتەجێبوون لە شێوازی دوورگەیەکی دابڕاو لە تەواوی كۆمه‌ڵگه‌ی شاری دروست دەکەن. بە نموونە: شاری ناز، یان گوندی ئەڵمانی و گوندی ئیتاڵی هەموو ئاماژەن لەسەر گەڕانەوەی خێڵ لە فۆڕم و ئەرشیتێکتۆری مۆدێرندا. لێرەوەیە (خۆبەکۆمەڵایەتیکردن) لە ڕێی میتۆدێکی نەیارەوە دێتە دی کە بریتییە لە (خۆناکۆمەڵایەتیکردن). وەک سلۆتەردایک دەڵێت: سۆسیالیزم خۆی وەکو ناسۆسیالیزم هێناوەتە دی (هەمان بەلەم ل ٧٥).\nئەم ڕستەیەی سلۆته‌ردایك دەرخەری هەمان ئەو بیرۆکەیەیە کە لە گوتاری ‘‘ئایا بەڕاستی خێڵەکان دەگەڕێنەوە 3”كه له ڕێكه‌وتی27.01.2018 له ڕۆژنامه‌ی (تسیورخی نوێ –Neue Züricher Zeitung.) بڵاوی كرده‌وه بە: ”دابڕاوی گرێدراو” ناوی دەهێنێت. واتە خۆی دابڕاندووە لەوانی تر بەڵام بەبێ ئەوانی تریش بوونی نییە. خێڵەکان لە ڕۆژگاری ماسمیدیا و سۆسیال میدیادا بە شێوازی جۆراوجۆر دەگەڕێنەوە. هەر گروپێکی مرۆیی لەناو بازنەیەکی دیاریکراو پەیوەندی هاوڕێیەتی دەبەستێت و بەمەش خێڵێکی پەسەندکراوی خۆیان لە تۆڕبەندی ئینتەرنێتیدا دروست دەکەن، یان هەر دەستەیەک لە نوسەران و ئەدیبان، یانەیەکی تایبەت بە خۆیان دروست دەکەن. هەر هونەرمەندێک و گەلەری و ستۆدیۆی تایبەت بە خۆی دەکاتەوە. ئاوەها تا دێت كۆمه‌ڵگه‌ی مۆدێرن خۆی دابەشی یەکەی کۆمەڵایەتی بچووک بچووک دەکاتەوە، کە جگە لە هۆز یان خێڵ هیچ شوناسێکی تریان هەڵنەگرتووە.\nکەواتە ئەو کتێبەی کە هێشتا لەسەر مرۆڤ نەنووسراوە، وەک سلۆتەردایک دەڵێت، دەشێت یەکێک لە داهاتوودا بە ناونیشانی : ”خێڵە کراوەکان و دوژمنەکانی” بێت، ئه‌و بینووسێت.\n1.Peter Sloterdijk, Im selben Boot, Shurkamp 1995.\n2.Peter Sloterdijk, Spären II, Shurkamp, 1999.\n3. Peter Sloterdijk, Kehren die Stämme tatsächlich wieder, Neue Züricher Zeitung. 27.01.2018.\nته‌وه‌ره‌ی (گه‌ڕانه‌وه‌ی خێڵه‌كان) – كولتور مه‌گه‌زین ژماره ٣\n١. ئایا به‌ڕاستی خێڵه‌كان ده‌گه‌ڕێنه‌وه؟ – پیته‌ر سلۆته‌ردایك – وه‌رگێڕانی له ئه‌ڵمانیه‌وه ؛ به‌كر عه‌لی\n٢. كاتێك خێڵه نوێیه‌كان له‌دایك ده‌بن – ئیسماعیل حه‌مه‌ئه‌مین\n٣. خێڵی كراوه و دوژمنه‌كانی – به‌كر عه‌لی\n ژماره 3 كولتور مه‌گه‌زین له‌كتێبخانه‌كاندا به‌ده‌ستبهێنه


یانەی تۆپی پێی بارسێلۆنا - ویکیپیدیا، ئینسایکڵۆپیدیای ئازاد\n(ڕەوانەکراوە لە یانەی بارسێلۆناەوە)\nیانەی تۆپی پێی بارسێلۆنا (بە کاتالانی: Fútbol Club Barcelona) یەکێک لە یانەکانی تۆپی پێی ئیسپانیایە. ئەم یانەیە یەکێکە لەیانەکانی ھەرێمی کەتەلۆنیا و بەیانەی پڵینگەکان ناسراوە. یانەی بارسێلۆنا لەگەڵ ڕیاڵ مدرید و ئاتلێتیک بیلباو تاکە یانەن کە تا ئێستا نەچوونەتە پلە دووی خولی ئیسپانی. یانەی بارسێلۆنا لە ڕێکەوتی ٢٩ی تشرینی دووەمی ١٨٩٩ز بە سەرکردایەتیی خوان گامبەر بە درووشمی "زیاتر لە یانەیەک-Més que un club" دامەزرا. تاکە ڕکابەری بە درێژاییی مێژوو یانەی (ڕیاڵ مەدرید)ە—ئەویش بەھۆکاری جیا جیای وەرزشی و سیاسی و کۆمەڵایەتی.\nFútbol Club Barcelona (یانەی تۆپی پێی بارسێلۆنا)\nCulers or Culés (ھەواداران) Catalans (کاتالانەکان)\nBarca – FCB\n٢٩ی تشرینی دووەمی ساڵی١٨٩٩ (١١٩ساڵ)\nکامپ نۆ، بارسێلۆنا، ئیسپانیا\nبارسیلۆنا ١٥–١ ڕیاڵ مەدرید ١٩٥٠ لالیگا\nبارسێلۆنا ١–١٢ ئەتلەتیک بلباو ١٩٣١ لالیگا\nلیۆنێل مێسی (٧٧٨ یاری)\nلیۆنێل مێسی (٦٧٢ گۆڵ)\nیانەی بارسێلۆنا چوارەمین بەنرخترین یانەی وەرزشییە لە جیھاندا؛ بەھای ٤٬٠٦ ملیار دۆلارە و، دەوڵەمەندترین یانەی تۆپی پێی جیھانە لەڕووی داھاتەوە، کە سەرمایەی ساڵانەی ٨٤٠٬٤ ملیۆن یۆرۆیە. سروودی فەرمیی بەرشلۆنە «کانت دێل بارسا»یە کە لەلایەن خاومی پیکاس و جۆزێپ ماریا ئێسپیناسەوە نووسراوە. بارسێلۆنا بە شێوەیەکی نەریتی یاری دەکات لە سێبەری ڕەشی شین و سوور، کە دەبێتە ھۆی نازناوی بلۆگرانا.\nلە ناوخۆدا بەرشەلۆنە ٧٥ جامی بەدەست ھێناوە: ٢٦ لا لیگا، ٣١ کۆپا دێل ڕی، ١٣ جامی سووپەری ئیسپانیا و ٣ کۆپا ئیڤا دوارتێ و ٢ نازناوی کۆپا دی لالیگا و، ھەروەھا ھەڵگری تۆماری چوار پێشبڕکێی دوایییە. لە تۆپی پێی یانەی نێودەوڵەتیدا، یانەکە بیست نازناوی ئەورووپی و جیھانیی بەدەست ھێنا: پێنج نازناویخولی یانە پاڵەوانەکانی ئەورووپا، چوار جامی براوەکانی جامی ئەورووپا، تۆمارێکی ھاوبەشی پێنج جامی سوپەری ئەورووپا، تۆماری سێ جامی پێشانگای نێوشارەکان و، سێ جامی جیھانیی یانەی فیفا. بارسێلۆنا پلەی یەکەمی لە فدراسیۆنی نێودەوڵەتیی مێژووی تۆپی پێ و ڕیزبەندیی جیھانیی یانەی ئامار بۆ ساڵانی ١٩٩٧، ٢٠٠٩، ٢٠١١، ٢٠١٢ بەدەست ھێنا.\n١ مێژووی دروستبوونی یانەکە\n٢ یاریگای کامپ نۆ\n٢.١ گرنگتریان ڕووداوەکانی یاریگای کامپ نۆ\n٤ ئەو یاریزانانەی لەگەڵ بارسێلۆنا بوون بە باشترین یاریزانی جیھان\n٥ گۆڵکاری یانە لەمێژوودا\n٦ سەردەمی یۆھان کرۆیف\n٦.١ یاریکردن لە بارسێلۆنا\n٦.٢ دەستکەوتەکانی لەگەڵ بارسێلۆنا\n٧ سەردەمی گواردیۆلا\n٨ ژمارەی دەستەکەوتەکانی یانە\n٩ کلاسیکۆی ئیسپانیا\n٩.١ یارییەکانی کلاسیکۆ لەیاریگای کامپ نۆ\n١٠ ئەو یاریزانانەی زۆرترین یارییان بۆ بارسێلۆنا کردووە\n١١ دەستکاری درێسی یەکەمی یانە بەدرێژایی مێژوو لەلایەن دەستەی ھونەری یانەکە\n١٣ سروودی یانە\n١٤ تیپەکانی تر\n١٦ بەستەرە دەرەکییەکان\nمێژووی دروستبوونی یانەکەدەستکاری\nسەرەتای دامەزراندنی یانەی بارسێلۆنا دەگەڕێتەوە بۆ سەدەی نۆزدەھەمینی زایینی، کاتێک «خوان گامبەرز» لەگەڵ ھاورێکانی لە شاری بارسێلۆنا لە ھەرێمی کەتەلۆنیا یاریی تۆپی پێیان دەکرد. لە ساڵی ١٨٩٩، خوان گامبەرز بڕیاری دا یانەی بارسێلۆنا دروست بکات. پێکھێنەری یانەکە پیاوی سویسریی بەناوبانگ ھانس گامبەرز بوو کەوا توانیی گشت وەرزشەکان بەیەکەوە کۆ بکاتەوە.\nیاریگای کامپ نۆدەستکاری\nکامپ نۆ یاریگای یانەی بارسێلۆنایە. ساڵانی ١٩٥٤–١٩٥٧ ماوەی کارکردن بوو لەم یارگایە تا بنیاد نرا لەلایەن ئەندازیار فڕانسیس فیمتجانس و جۆزێڤ سوتیرنس کە تێچووی ئەم یاریگایە ٢٨٨ ملیۆن یۆرۆ بوو. ئەم یاریگایە جێگای ٩٨٫٧٨٧ کەسی تێدا دەبێتەوە کە بە زۆرترین شوێن بۆ ئامادەبووانی یاریگاکان دادەنرێت. ئەم یارگایە لە وەرزی ١٩٩٨–١٩٩٩ پێنج ئەستێرەی پێ بەخشرا لەلایەن فیفاوە.\nگرنگتریان ڕووداوەکانی یاریگای کامپ نۆدەستکاری\nیەکەم یاری لە جامی جیھانیی ساڵی ١٩٨٢ز کە لە ئیسپانیا بەڕێوە چوو\nیاریی کۆتاییی پاڵەوانییەتیی ئەورووپا بۆ ھەڵبژاردەکان لە ساڵی ١٩٦٤ز\nڕێوڕەسمی کردنەوەی ئۆڵەمپیادی ساڵی ١٩٩٢ز\nقوتابخانەیەکە لەلایەن یانەی بارسێلۆنا دامەزراوە بۆ پێگەیاندنی یاریزانانی مێرد منداڵ ئەو یاریزانانەی لە لەدەرەوەی ئیسپانیا پێگەیشتوون لە لاماسیا\nیۆھان کڕۆیف لە ھۆڵەندا\nلیۆ مێسی لە ئەرجەتین\nتایگۆ سێلڤا لە بەڕازیل\nجیۆڤانی دۆس سانتۆس لە مەکسیک\nبەرھەمی یاریزانە ئیسپانییەکان لە لاماسیا ئەمانەن:\nئەو یاریزانانەی لەگەڵ بارسێلۆنا بوون بە باشترین یاریزانی جیھاندەستکاری\nڕیڤاڵدۆی بەڕازیلی لە ساڵی ١٩٩٩\nڕۆنالدینھۆی بەڕازیلی لە ساڵی ٢٠٠٥\nلیۆ مێسی لەساڵانی ٢٠٠٩، ٢٠١٠، ٢٠١١، ٢٠١٢، ٢٠١٥ و ٢٠١٩\nگۆڵکاری یانە لەمێژوودادەستکاری\nئەو یاریزانەیە کە لەمێژووی بارسێلۆنادا زۆرترین گۆڵی تۆمارکردووە، ئەویش یاریزان لیۆنێل مێسیە بە ٦٧٢ گۆل\nسەردەمی یۆھان کرۆیفدەستکاری\nکرۆیف لە یاریگای کامپ نو لەکاتی سەیرکردنی یاری بارسێلۆنا ساڵی ٢٠٠٩\nیۆھان کرۆیف ناوی تەواوی یۆھان ھنریک کرۆیف لەدایک بووی ڕێکەوتی ٢٥ی ٤ی ١٩٤٧ز باڵای ١٨٠ سم، ناوبراو یاریزانی پێشووی ھەڵبژاردەی ھۆڵەندا و داھێنەری یاری تیکی تاکا و بیرۆکەی مێشکی پلان بۆ داڕێژراو لە پشت نازناوەکانی ھەڵبژاردەی ھۆڵەنداوە و دامەزرێنەری فێرگەی لاماسیای تایەبت بە یانەی بارسێلۆنا و خاوەن خێراترین یاریزانی جیھان لە تەکنیک و شوت و گۆڵکردن لە ناوەوەو دەرەوەی ھێڵی سزا ھەر ئەوەش وای لە پێلێی ئەفسانەی بەڕازیلی کە لە نێو باشترین ١٢٥ باشترین یاریزانانی مێژووی تۆپی پێ ھەژماری بکات. دواجار دوای ململانێیەکی زۆر لەگەڵ نەخۆشی شێرپەنجە، لە ساڵی ٢٠١٦ وەک سەرۆکی شانازی یانەی بارسێلۆنا کۆچی دوایی کرد.\nپرسەی کۆچی دوایی یۆھان و ماڵاوایی کردنی لە یاریگای کامپ نو ٢٠١٦.\nیاریکردن لە بارسێلۆنادەستکاری\nیۆھان ساڵی ١٩٧٣ چووە ڕیزەکانی یانەی بارسێلۆنای ئیسپانییەوە لە یەکەم وەرزیدا توانیان لالیگا بەدەستبھێنن لە دوای ١٤ ساڵ دابڕان لەو نازناوەو ھەر لە ژیانی وەرزشیدا توانی سێ جار نازناوی باشترین یاریزانی ئەورووپا بەدەستبھێنێت .\nدەستکەوتەکانی لەگەڵ بارسێلۆنادەستکاری\nیەکەمیین نازناوی خولی پاڵەوانەکانی ئەورووپای وەک ڕاھێنەر بۆ بارسێلۆنا بەدەستھێناوە.\nخولی یانەکانی ئیسپانیا ١٩٧٤.\nجامی ئیسپانیا لە ساڵی ١٩٧٨.\nبەدەسھێنانی سێ جار تۆپی ئاڵتوونی باشترین یاریزانی ئەورووپا ساڵانی ١٩٧١-١٩٧٣-١٩٧٤.\nلەگەڵ بارسێلۆنادا توانی لە ساڵی ١٩٩٢ وەک ڕاھێنەر نازناوی جامی یانەکانی ئەورووپا بەدەستبھێنێت و ھەروەھا توانی بارسێلۆنا لە ساڵی ١٩٩٤ بگەینێتە یاری کۆتایی ھەمان جام.\nلە ساڵی ١٩٨٩ جامی سوپەری ئەورووپی.\nڕابەرێتی بارسێلۆنای کردووە بۆ بەدەستھێنانی چوار جار خولی ئیسپانی لە ساڵانی ١٩٩١-١٩٩٢-١٩٩٣-١٩٩٤.\nبەدەستھێنانی جامی سوپەری ئیسپانی لە نێوان ساڵانی ١٩٩١–١٩٩٢.\nسەردەمی گواردیۆلا بەنرخترین سەردەمی زێڕینی بارسا دادەنرێت بەھۆی بردنەوەی ھەر شەش نازناوەکە لە وەرزی ٢٠٠٨–٢٠٠٩ و بردنەوەی پێنج نازناو لە وەرزی ٢٠١٠–٢٠١١ بەڕابەرایەتی مێسی و چاڤی و ئەنێستا و پیۆڵ و پیکێ\nژمارەی دەستەکەوتەکانی یانەدەستکاری\nخولی ئیسپانیا (٢٦جار)\nشای ئیسپانیا (٣١ جار)\nسووپەری ئیسپانیا (١٣ جار)\nجامی جیھانی یانەکان (٣) جار\nخولی یانە پاڵەوانەکانی ئەورووپا (٥)جار ئەوانیش لەساڵانی (١٩٩٢, ٢٠٠٦, ٢٠٠٩، ٢٠١١، ٢٠١٥)\nیۆڕۆ لیگ (یەکێتی ئەورووپا) (٤) جار لەساڵانی (١٩٥٨، ١٩٦٠، ١٩٦٦)\nسووپەری ئەورووپا (٥)جار\nئەمەو چەندەھا جام و دەستکەوتی تر\nTrophies FCBarcelona museum.jpg\n(بە ئیسپانی: El Clásico) بەیاری نێوان ھەردوو یانە بەناوبانگەکەی ئیسپانیا ھەیەکە لە یانەی یانەی بارسێلۆنا و یانەی ریال مەدرید دەوترێت، مێژووی ئەم یارییە تۆپی پێی تێپەڕکردووە تەنانەت چەندەھا جار چووەتە نێو کێشەکانی سیاسەت ی ئیسپانیاوە بەھۆی کێشەی سیاسی ھەردوو شاری بارسێلۆنا و مەدرید لەڕووی ئەو کێشەی نێوانیان لەمێژووی ئیسپانی کە شاری بارسێلۆنا دەکەوێت ھەرێمی کەتەلۆنی و شارەکەی مەدرید یدیش پایتەختی ئیسپانیا یە بەوە کێشەی زۆر کەوتووەتە نێوان ھەرێمەکە و حکوومەتی ئیسپانی\nلۆگۆی یانەی ڕیال مەدرید\n(کلاسیکۆ) El Clásico\nیارییەکانی کلاسیکۆ لەیاریگای کامپ نۆدەستکاری\nلیۆنێل مێسی لە کلاسیکۆی ٢٠١٠\nلەیاریگای یانەی بەرشلۆنە ناسراو بە کامپ نۆ ئەنجامی یارییەکان بەم شێوەیە یە:\nکۆی یارییەکان: ٨٣\nبردنەوەی بەرشلۆنە: ٢٨\nبردنەوەی ڕیال مەدرید: ١٩\nبەرامبەر بوون: ١٦\nکۆی گۆلەکانی بەرشلۆنە: ١٦٥\nکۆی گۆلەکانی ڕیال مەردید: ٩٧\nزۆرترین گۆل لە کلاسیکۆ:\nلیۆنێل مێسی بە تۆمارکردنی ٢٦ گۆڵ گۆڵکاری مێژووی یارییەکانی کلاسیکۆیە\nئەو یاریزانانەی زۆرترین یارییان بۆ بارسێلۆنا کردووەدەستکاری\nئەم خشتەی خوارەوە ناو و ژمارەی یاریکردنی ئەو یاریزانانەیە کە زۆرترین بەشدارییان ھەیە لە مێژووی بارسێلۆنا، لەگەڵ ژمارەی یارییەکان و کۆی گشتیان، لە نێوانیان یاریزان چاڤی ھێرناندێز ی یاریزانی ھێڵی ناوەڕاستی ئیسپانی ھەیە *چاڤی ھێرناندێز یەکێکە لەو یاریزانانەی زۆرترین یاری فەرمی بۆ یانەکە کردووە بە ٧٦٧ یاری فەرمی کۆتا یاریشی بۆ یانەکە لە یاری کۆتایی بوو لە خولی یانە پاڵەوانەکانی ئەورووپا ٢٠١٥.\nئەو یاریزانانەی زۆرترین بەشداریان ھەیە لە میژووی بارسێلۆنا\n١ چاڤی ھێرناندێز ١٩٩٨–٢٠١٥ ٥٠٥ ٧٠ ١٧٣ ١٩ ٧٦٧\n٢ کارلێس پۆیۆڵ ١٩٩٩–٢٠١٤ ٣٩٢ ٥٨ ١٣١ ١٢ ٥٩٣\n٣ ئەندریاس ئینێستا ٢٠٠٢–٢٠١٨ ٣٨٠ ٦٢ ١١٩ ١٩ ٥٨٠\n٤ میگۆلی ١٩٧٣–١٩٨٩ ٣٩١ ٦٠ ٨٥ ١٣ ٥٤٩\n٥ ڤیکتۆر ڤاڵدێز ٢٠٠٢–٢٠١٤ ٣٨٧ ١٢ ١١٨ ١٨ ٥٣٥\n٦ لیۆنێل مێسی ٢٠٠٤–٢٠٢١ ٣٣٨ ٥٤ ١٠٧ ١٨ ٥١٧\n٧ کارلۆس ڕیکساش ١٩٦٥–١٩٨١ ٣٢٨ ٥٨ ٦٣ ٠ ٤٤٩\n٨ گویلێرمۆ ئامۆر ١٩٨٨–١٩٩٨ ٣١١ ٣٥ ٦٠ ١٥ ٤٢١\n٩ زوبیزارێتا ١٩٨٦–١٩٩٤ ٣٠١ ٣٢ ٦٨ ٩ ٤١٠\n١٠ خوان سیگارا ١٩٤٩–١٩٦٤ ٢٩٩ ٦٩ ٣٤ ٠ ٤٠٢\nئەم خشتەیە لە ١٠ی تشرینی یەکەمی ساڵی ٢٠٢١ ڕاستکراوەتەوە\nدەستکاری درێسی یەکەمی یانە بەدرێژایی مێژوو لەلایەن دەستەی ھونەری یانەکەدەستکاری\n١٩٥٥ (تەنیا لەجامی یەکێتی ئەورووپا بەکارھات)\nیاریزانانی بارسێلۆنا لە ساڵی ١٩٠٣\nیۆھان کرۆیف دامەزرێنەری فێرگەی لاماسیا\nیاری نێوان بارسێلۆنا - ھامبۆڕگ جامی ئەورووپای ساڵی ١٩٦١\nھەڵکردنی ئاڵای کەتەلۆنیا لە یاری دێربی کەتەلۆنیا بەرامبەر یانەی ئیسپانیۆل وەرزی ٢٠٠٥–٢٠٠٦]]\nیاریگای کامپ نۆ لە ساڵی ٢٠١٤\nمێسی لەگەڵ نێیمار لە یاری کۆتایی مۆندیالی یانەکان\nلویس سوارێز ھێرشبەری بارسێلۆنا لە ساڵی ٢٠١٤\nکارلێس پۆیۆل لە جامی خوان گامبەر\nھاندەرانی بارسێلۆنا لە یاری بەرامبەر یانەی بایەر لیڤەرکوزن(٧ ی ئازاری ٢٠١٢\nجۆسێپ گواردیۆلا ڕاھێنەری پێشووی یانە و داھێنەری تیکی تاکا\nلویس ئێنریکی ڕاھێنەری بارسێلۆنا لە ساڵی ٢٠١٤ و\nبە کەتەلۆنی بەکوردی\nھەموو یاریگا ھاوار کەن\nئێمە گەلی کەتەلۆنیاین\nگرنگ نییە ئێستا لەکوێین\nلە باکوور یان لە باشوور!\nئەوەی کە ھەمووانی کۆکردیتەوە\nمووشەکەکانی کەتەلۆنیا یە وەک باڵندە بۆ ئاسمان\nئێمە ئێستا ناوێکمان ھەیە\nئەوەیش ھەموو جیھان دەزانن\nبارسا بارسا باااااااااااارساااا\nبارسێلۆنا بی: یانەی بارسێلۆنای بی.\nتۆپی باسکە: یانەی باسکەی بارسێلۆنا.\nتۆپی دەست: یانەی تۆپی دەستی بارسێۆنا.\nفووتساڵ: یانەی ھۆکی سەرسەھۆڵی بارسێلۆنا.\nھۆکی سەرسەھۆڵ: یانەی فووتساڵی بارسێلۆنا.\n^ "Camp Nou". FC Barcelona. Archived from the original on 9 June 2016. Retrieved 26 December 2020.\n^ Ozanian, Mike (12 June 2018). "The World's Most Valuable Soccer Teams 2018". Forbes. Archived from the original on 12 June 2018. Retrieved 26 December 2020.\n^ "Deloitte Football Money League 2020". Deloitte. 30 January 2020. Archived from the original on 15 October 2014. Retrieved 26 December 2020.\n^ "Football Europe: FC Barcelona". UEFA. Archived from the original on 3 June 2010. Retrieved 4 May 2009. Archived ٣ی حوزەیرانی ٢٠١٠, لە وەیبەک مەشین.\n^ [[cite web | url=http://www.iffhs.de/former-results/ | title=Former Results | publisher-International Federation of Football History & Statistics | access-date=16 December 2014 | archive-date=15 June 2018 | archive-url=https://web.archive.org/web/201806152 14702/https://iffhs.de/former-results/ Archived ٢٨ی ئازاری ٢٠١٩, لە وەیبەک مەشین. | url-status-live }}\n^ "Club World Ranking 2015". Retrieved 7 January 2015. Text " publisher-International Federation of Football History & Statistics " ignored (help); Text " url-status-live " ignored (help); line feed character in |archive-url= at position 28 (help); |archive-url= is malformed: path (help)\n^ "کۆتا یاری چاڤی ھێرناندێز بە درێسی بارسێلۆنا". Archived from the original on ٣ی شوباتی ٢٠١٦. Retrieved ٨ی ئازاری ٢٠١٦. Check date values in: |access-date=, |archive-date= (help) Archived ٣ی شوباتی ٢٠١٦, لە وەیبەک مەشین.\n^ "ئەو پێنج یاریزانەی کە زۆرترین بەشدارییان ھەیە لەگەڵ بارسێلۆنا". Archived from the original on ٤ی تشرینی یەکەمی ٢٠١٥. Retrieved ٨ی ئازاری ٢٠١٦. Check date values in: |access-date=, |archive-date= (help) Archived ٤ی تشرینی یەکەمی ٢٠١٥, لە وەیبەک مەشین.\nڕۆژنامەی مۆندۆ دیپۆرتیڤۆ[بەستەری مردوو][بەستەری مردووی ھەمیشەیی]\nتۆڕی کلاسیۆی عەرەبی\nماڵپەڕی یاریگای وەرزشی\nوەرگیراو لە «https://ckb.wikipedia.org/w/index.php?title=یانەی_تۆپی_پێی_بارسێلۆنا&oldid=861373»\nدواجار لە ١١:٥٨ی ٥ی تشرینی دووەمی ٢٠٢١ دەستکاری کراوە\nئەم پەڕەیە دواجار لە ١١:٥٨ی ٥ی تشرینی دووەمی ٢٠٢١ نوێ کراوەتەوە.


ڕیفراندۆم، داواکارییەکی ڕەوا، بەڵام لەکاتێکی ناڕەوا و زەمینەیەکی شڕا !!\n(425 بینراوە) | Sunday, 09.26.2021, 11:48 AM |\nپرۆسەی ڕیفراندۆمی خەڵکی کوردستان ، بۆ بڕیاردان لەچارەنووسی نەتەوەیی لە(٢٠١٧/٩/٢٥)دا، هیوا و خەوێکی دەیان ساڵەی نەتەوەی کورد بوو ، بەڵام بە نەزۆکیی و بە خەیاڵپڵاویی و لەسەر بنەمای میزاج و سەرکێشیی هەندێک سەرکردە ؛ وەکو بڕیارێک لەکاتێکی نالەباردا سەپێندرا ، لەکاتێکدا پێویست بوو لەڕووی هەلومەرجی بابەتیی و ناوخۆیی و دەرەکییەوە ؛ پێشتر شیکردنەوە و هەڵسەنگاندنی ورد و هەمەلایەنەی بۆ بکرایە!\nبڕیاردەرانی ڕیفراندۆم دەریانخست کە چەند سادە و سەرپێین لەبیرکردنەوەدا و چەند بێ ئاگان لەتێگەیشتن و خوێندنەوە و شیکردنەوە ؛ بۆ ڕۆڵ و کارگەریی بنەڕەتیی و یەکلاکەرەوەی فاکتەری دەرەکیی و چەند بێ پلانی ستراتیژیین و چەند بە ئاسانیی ئامادەن ، یاریی بە چارەنووسی نەتەوەوە بکەن و لەسەر مێزی قوماری سیاسی ؛ خەمساردانە چارەنووسەکە بدۆڕێنن .\nبڕیاڕدەرانی ڕیفراندۆم وەکو یاری قومار، مامەڵەیان لەگەڵ ڕیفراندۆم کرد و نەتەوەی کوردیان خستە بەردەمی شانس و ئەوەیان قۆستەوە کە هەستوسۆزیی نەتەوەیی ؛ پاڵ بەڕێژەیەکی زۆری هاووڵاتییانەوە ئەنێت بۆ بەشدارییکردن، تەنانەت پاڵی بە بەشێک لەوانەش نا ؛ کە بڕیاری ئەنجامدانی ڕیفراندۆمەکەشیان بە هەڵە و نەگونجاو زانی!\nپێش ریفراندۆم پێویست بوو ، لەئاستی دەرەکیی و لەلایەن ناوەندە گەورەکانی بڕیار لەجیهاندا ، بە ئاشکرا یان لەپشتی پەردەوە ؛ پشتگیریی و داکۆکیی لە بژاردەی ڕیفراندۆم زامن بکرایە ، ئینجا ڕیفراندۆمەکە ئەنجامبدرایە ، چونکە ئەنجامدانی ڕیفراندۆم و ئەنجامەکەی ؛ هێندەی کارکردن بە ئەنجامەکە و دانپیانان پێی ، گرنگ و کاریگەر نەبوو .\nڕیفراندۆم بە بێ لێکۆڵینەوەی بەرایی و تاوتوێی تێروتەسەل و دەرخستنی دەرەنجام و دوور لەڕاوێژ بە پسپۆڕان و شارەزایانی کاروباری نێودەوڵەتیی و بێ ئەنجامدانی شیکردنەوەی زانستیی و داڕشتنی پلانی ورد ؛ کرایە بڕیار و دەمارگیرانە جێبەجێکرا ، زیان و دەرەنجامی خراپ و نەخوازراوی زۆری لەچەندین کایەدا دەرخست ، گرنگترینیان دەرکەوتنی ناکامڵیی عەقڵی سیاسیی و ستراتیژیی هەندێک لەسەرکردە دەستڕۆیشتووەکانی ئەو قۆناغە و هەڵەشەیی و نێرجسییبوون (سەرسامبوون بە خود) و زاڵبوونی میزاج و تاکڕەوییان بوو، لەئێستادا ئەو سەرکردانە ، هەر ئەوە ماوە کە وەکو قومارچییە دۆڕاوەکە؛ بۆ ئەوەی شەق نەبەن ، ئەمانیش بڵێن بەهینمانەوە !!\nلاهور شێخ جەنگی: ڕیفراندۆم و ١٦ـی ئۆکتۆبەر کێ بەرپرسیارە لەم هەموو شکستە سیاسییە؟ حاکم شێخ لەتیف: یاخوا ئەوەی ئێمە دیمان ئێوە نەیبینن تەڤدا پرێس: حامیدی حاجی غالی; له شاخیش هە روا ناپیاو بوو......بزانن چ نامە ردێک بوو د. سالار باسیرە: نەوشیروان مستەفا و هەوڵى ئازاردانم ئەیهان سەعید: چیرۆکە تراژیدیەکەی پیاوە مەزنەکەی بادینان تەڤدا پرێس: ١٣ مین ساڵیادی شەهیدکردنی شەهیدی قەڵەم و شاعیر و ڕۆژنامەنووس سۆرانی مامە حەمە .. نوری کەریم: کورد راوە ژیشک دەکات ئالان ساحێبقران لە ژێر گەورەترین هەڕەشەدایە ئاشتی برایم ئەفەندی: ئایا کازمی، دەوێرێت پەنجە بۆ ماڵی بارزانی و تاڵەبانی درێژ بکات؟ دیار موفتی: .سالار عەزیز و من - دیار موفتی


ئاژانسی ناسای ئەمریکی ئەوەشی خستووتەڕوو، هەسارەکە ناوە زانستییەکەی "TOI-674 b"ە و لە ساڵی ٢٠٠٩ بۆ یەکەمجار دۆزراوەتەوە و قەبارەکەی لە هەسارەی بنتۆن گەورەترە و لە دووری ١٥٠ ساڵی تیشکی، کە دەکاتە زیاتر لە ١٠ ترلیۆن کیلۆمەتر لەسەر زەوی، بەدەوری ئەستێرەیەکی بچوکی سوردا دەسوڕێتەوە.\nئاماژەی بەوەشداوە، گەردونناسان و زانایان بوونی هەڵمی ئاویان لە بەرگەهەوای هەسارەکە بەدیکردووە، ئەمەش چەندین پرسیاری لادروستکردوون و بەشێوەیەکی قوڵتر سەرقاڵی لێکۆڵینەوە و توێژینەوەی کردوون.\nناسا ئەوەشی ئاشکرا کردووە، قەبارەی هەسارەکە و نزیکی لە ئەستێرەکەیەوە وایکردووە زانیان بتوانن لە رێگەی تەلیسکۆبەوە بیبینن و ئەمەش لە گەردونناسیدا بەنزیک دادەنرێت، ئەمەش لە داهاتوودا کۆمەکی گەردونناسان دەکات بتوانن قەبارەی ئەو هەڵمبزانن کە لەناو بەرگەهەوای هەسارکەدا هەیە.\nئاژانسی ناسا باسی لەوەشکردووە، قەبارەی هەسارەکە ١.٣ ئەوەندەی قەبارەی هەسارەی نبتۆن دەبێت و ئەمەش یەکسانە بە ٢٥ جاری قەبارەی زەوی دەبێت، واتە ٤.٧ لە قەبارەی زەوی گەورەترە و بەمەش قەبارەی ئەستێرەکەی دەکاتە سێ لەسەر چواری قەبارەی خۆر.\nبەگوێرەی زانیارییەکانی ئاژانسی ناسا، هەسارەکە لە ماوەی دوو رۆژدا بەدەوری ئەستێرەکەیدا دەسوڕێتەوە و پلەی گەرمییەکەشی نزیکەی هەزار و ١٠٠ پلەی فەهرەنهایتیە.\nهەسارەکە بە یەکێک لە هەسارە دەگمەنەکان دادەنرێت و ئەگەری ئەوەی هەیە بەڵگەی رونتر بداتە گەردونناسان لەبارەی شێوەگرتنی سیستمی هەسارەکان بەشێوەیەکی گشتی و کۆمەڵەی خۆر بەتایبەتی.


خوێندن له‌عیراق سبه‌ینێ ده‌ستپێده‌كات \nوه‌زاره‌تی په‌روه‌رده‌ی عێراق، ئاشكرایكرد: سبه‌ینێ ده‌وامی فه‌رمی له سه‌رجه‌م خوێندنگا و قوتابخانه‌كانی عێراق ده‌ستپێده‌كات و زیاتر له (9) ملیۆن خوێندكار په‌یوه‌ندی به ناوه‌نده‌كانی خوێندنی سه‌ر به‌و وه‌زاره‌ته‌وه ده‌كه‌ن.\nئیبراهیم سه‌بتی، به‌ڕێوه‌به‌ری راگه‌یاندنی وه‌زاره‌تی په‌روه‌رده‌ی عێراق، ئه‌مڕۆ دوشه‌ممه، به ناوه‌ندی هه‌واڵی عێراقی رایگه‌یاند: بڕیاره سبه‌ینێ ده‌وامی فه‌رمی له سه‌رجه‌م قوتابخانه و خوێندنگه‌كانی عێراقدا بۆ وه‌رزی (2013 - 2014) ده‌سپێبكات، وتیشی: پرۆسه‌كه قۆناغه‌كانی سه‌ره‌تایی و ناوه‌ندی و ئاماده‌یی ده‌گرێته‌وه.\nئیبراهیم سه‌بتی ئاماژه‌ی به‌وه‌شكرد: له‌عێراقدا، (نۆ) ملیۆن و (164) هه‌زرا و (364) خوێندكار هه‌یه.


ڕاگه‌یاندراو سه‌باره‌ت به به‌ڕێوه‌چوونی پلینۆمی دەیەمی کۆمیته‌ی ناوه‌ندیی حیزبی دێـموكڕاتی کوردستان – Giareng\nلە چوار شه‌ممه - 11 06 2014\nکۆمیته‌ی ناوه‌ندیی حیزبی دێموکڕاتی کوردستان، هه‌ڵبژێراوی کۆنگره‌ی پازده‌هه‌م، له رۆژه‌کانی 17 تا 20ی جۆزه‌ردانی 1393ی هه‌تاوی (به‌رامبه‌ر به 7 تا 10 ی ژووئه‌نی 2014ی زایینی) ده‌هه‌مین پلینۆمی خۆی به به‌شداریی ئه‌ندامانی ئه‌سڵی و جێگران و راوێژکارانی کۆمیته‌ی ناوه‌ندی به‌ڕێوه برد.\nله‌و پلینۆمه‌دا که به ساتێک بێده‌نگی بۆ رێزگرتن له گیانی پاکی شه‌هیدانی رێگای رزگاریی کوردستان ده‌ستی پێ کرد، پاش په‌سند کرانی ده‌ستووری کاری پلینۆم، سه‌ره‌تا هاوڕێ خالید عه‌زیزی سکرتێری گشتیی حیزبی دێموکڕات راپۆرتێکی سیاسیی که ئاوڕدانه‌وه له رووداو و ئاڵوگۆڕه سیاسییه‌کانی نێوان دوو پلینۆمی له ئاستی جیهان و ناوچه و ئێران و کوردستان و سیاسه‌ت و هه‌ڵوێسته‌کانی حیزب له‌و پێوه‌ندییه‌یدا له خۆ گرتبوو، پێشکه‌ش کرد. ئه‌م راپۆرته پاش هه‌ڵسه‌نگاندن و تاوتوێ کردن له‌لایه‌ن ئه‌ندامانی پلینۆم به‌مه‌به‌ستی به‌رچاوڕوونی به‌خشین به سیاسه‌ته‌کانی له‌مه‌ودوای حیزب به‌په‌سندی کۆمیته‌ی ناوه‌ندی گه‌یشت.\nله ده‌سپێکی راپۆرته‌که‌دا که بۆ باسی ئاڵوگۆڕه‌کانی سه‌ر ئاستی نێونه‌ته‌وه‌یی ته‌رخان کرابوو، ئاماژه به ململانه‌ی نێوان زلهێزه‌کان به‌تایبه‌تی رۆژئاوا و رووسیه له‌پێوه‌ندی له‌گه‌ڵ قه‌یرانی ئۆکراین و پرسی کریمه‌دا کرابوو و کاریگه‌رییه‌کانی ئه‌و پله نوێیه له گرژیی نێوده‌وڵه‌تی له‌سه‌ر دۆسیه‌کانی دیکه‌ی ناوچه به‌تایبه‌تی قه‌یرانی سوریه و مامه‌ڵه له‌گه‌ڵ ئێراندا خرابوونه به‌ر باس. سه‌باره‌ت به کێشه‌ی ئێران و کۆمه‌ڵگای نێوده‌وڵه‌تی له‌سه‌ر پرسی ناوکی، پلینۆم له‌و باوه‌ڕه‌دا بووکه له‌گه‌ڵ ئه‌وه‌دا که چاره‌سه‌رکردنی ئه‌و مه‌سه‌له‌یه به قازانجی کۆمه‌ڵانی خه‌ڵکی ئێرانه، تاقمی باڵاده‌ست له کۆماری ئیسلامیدا هێشتا وه‌ک کارتێکی گه‌مه ده‌ڕوانێته ئه‌و پرسه و به ئه‌نقه‌ست گرێوگۆڵ ده‌خاته نێو پرۆسه‌ی چاره‌سه‌ر کردنی هه‌تا وێڕای به‌رده‌وامی له‌سه‌ر گوتاری به‌ناو ئینقلابی و ئاڕمانگه‌رایانه‌ی خۆی، هه‌م له خاڵی گه‌یشتن به مه‌رامه ستراتیژی و شاراوه‌کانی له‌بواری پیشه‌سازیی ناوکیدا نزیکتر بێته‌وه و هه‌م له بواره‌کانی تری ململانه و گرژی دروست کردن له ناوچه‌دا ئه‌م پرسه وه‌ک ئامرازێکی فشار به‌كار بێنێ. له‌لایه‌کی دیکه‌شه‌وه ئه‌مه ده‌بێته هۆی ئه‌وه که کۆمه‌ڵگای نێوده‌وڵه‌تی هه‌روا به‌و کێشه‌یه‌وه سه‌رقاڵ بێ و پرسی هه‌ره سه‌ره‌کی له کۆمه‌ڵگای ئێراندا که بریتیه له دێموکڕاسی و مافی مرۆڤ و ئازادییه‌کانی خه‌ڵک له په‌راوێزدا بمێنێته‌وه و به‌مجۆره رێژیم بتوانێ له‌سه‌ر پێشێلکارییه‌کانی خۆی له‌و بواره‌دا به‌رده‌وام بێ.\nهه‌ر له‌م پێوه‌ندییه‌دا پلینۆمی کۆمیته‌ی ناوه‌ندی له‌و باوه‌ڕه‌دا بوو که سه‌ره‌ڕای ئه‌وه که کۆماری ئیسلامی به دنه‌دانی کۆمه‌ڵێک کێشه و قه‌یران بۆ دراوسێکانی و وڵاتانی نزیک هه‌وڵ ده‌دا رۆڵی هێزێکی ده‌ستڕۆیشتوو له ناوچه‌که‌دا بگێڕێ، به‌ڵام هاوکات بۆخۆی به‌ده‌ست کۆمه‌ڵێک کێشه‌ی جیددی له‌بواری ململانه‌ی نێوان باڵ و ژێرباڵه‌کانی خودی حاکمییه‌ت، قه‌یرانی دارایی و ئابووری به‌تایبه‌تی له‌ژێر کاریگه‌ریی گه‌مارۆ نێوده‌وڵه‌تییه‌کاندا، قووڵبوونه‌وه‌ی گیروگرفته مرۆیی و کۆمه‌ڵایه‌تییه‌کانی نێو کۆمه‌ڵگای ئێران و له هه‌مووشی گرینگتر سووربوونی چین و توێژه جۆراوجۆره‌کانی ئه‌و کۆمه‌ڵگایه له‌سه‌ر خه‌بات بۆ وه‌دیهێنانی مافه مرۆیی و دێموکراتییه‌کانیاندا به‌رۆکی ئه‌و رێژیمه‌یان گرتووه و رێژیم تا ئێستاش که سێ ده‌یه و نیو له حاکمییه‌تی راده‌برێ هه‌روا له چاره‌سه‌ی ئه‌م کێشانه و له کپ کردنی ده‌نگی خه‌ڵکدا داماو و ده‌سته‌وه‌ستان ماوه‌ته‌وه.\nله گۆشه‌نیگای تایبه‌ت به کوردستانیشه‌وه، پلینۆم له‌و باو‌ه‌ڕه‌دا بوو که سه‌ره‌ڕای به‌رده‌وامیی سیاسه‌تی دژه مرۆیی و دژه‌گه‌لییانه‌ی رێژیم و فشار و زه‌بر و زه‌نگی دام و ده‌زگاکانی سه‌رکوت ده‌رهه‌ق به گه‌لی کورد له رۆژهه‌ڵاتی کوردستان –پاش هاتنه‌سه‌رکاری سه‌رکۆماری نوێش-، ویستی ئازادی و ئیراده‌ی خه‌باتگێڕانه‌ی خه‌ڵکی کوردستان هه‌ر له جێی خۆیه‌تی. چالاکی و تێکۆشانی رۆڵه‌کانی کورد له‌نێوخۆ بۆ به‌ربه‌ره‌کانی و خۆڕاگری له به‌رامبه‌ر سیاسه‌ته‌کانی رێژیمدا و بۆ هێنانه‌گۆڕێی مافه نه‌ته‌وایه‌تی و دێموکراتیکه‌کانیان هه‌روا به‌رده‌وام و به‌شێوه‌گه‌لی نوێ له په‌ره‌ئه‌ستاندن دایه. هه‌ربۆیه‌شه کۆمیته‌ی ناوه‌ندی کار و تێكۆشانی چالاکانی سیاسی و مه‌ده‌نیی کورد له به‌ستێنه جۆربه‌جۆره‌کانیدا به‌رز نرخاند و له‌و باوه‌ڕه‌دا بوو که به‌ده‌ر له بابه‌تی بێ باوه‌ڕی و بێ ئیراده‌یی کۆماری ئیسلامییش بۆ که‌مکردنه‌وه‌ی فشار له‌سه‌ر خه‌ڵك و رێگه‌دان به دروستبوونی بواری جموجۆڵ و تێکۆشانی سیاسی و مه‌ده‌نی، جێی خۆیه‌تی بژارده‌کانی کۆمه‌ڵگای مه‌ده‌نیی کورد له نێوخۆی وڵات له هه‌ر ده‌رفه‌تێک بۆ به مه‌سه‌له هێشتنه‌وه‌ی پرسی کوردستان که‌ڵک وه‌ربگرن. حیزبی دێموکراتی کوردستان و سه‌رجه‌م هێزه سیاسییه تێکۆشه‌ره‌کانی کورد له رۆژهه‌ڵاتی کوردستانیش پێویسته به‌رده‌وام ئه‌و راستییه‌یان له‌به‌رچاو بمێنێ که ده‌بێ مه‌یدان و مه‌به‌ستی سه‌ره‌کیی کار و خه‌باتی ئێمه نێوخۆی وڵات و روو به نێوخۆی وڵات بێ و پێویسته له‌مه‌وبه‌دواش به رێکاری گونجاو بایه‌خ و گرینگیی زۆرتری پێ بدرێ.\nهه‌ر له‌و چوارچێوه‌یه‌دا، پلینۆمی کۆمیته‌ی ناوه‌ندی له‌و باوه‌ڕه‌دا بوو که فره‌چه‌شنییه‌کانی نێو کۆمه‌ڵگای رۆژهه‌ڵاتی کوردستان به‌تایبه‌تی له‌بواری ئایین و ئایینزاکاندا پێویسته وه‌ک ده‌وڵه‌مه‌ندییه‌ک و به چاوی رێز و حورمه‌ته‌وه سه‌یر بکرێن. هه‌ر له‌و کاته‌دا به‌ڵام پێویسته هه‌موو چین و توێژه‌کانی کۆمه‌ڵگای رۆژهه‌ڵاتی کوردستان به سوننی و شیعه و یارسان و هی تره‌وه له خه‌بات و تێکۆشانی خۆیان بۆ وه‌ده‌ستهێنانی مافه ره‌واکانیاندا یه‌كگرتوویی نه‌ته‌وه‌یی کورد بپارێزن و رێگه به کۆماری ئیسلامی نه‌ده‌ن که به مانۆڕه فێڵکارییه‌کانی خۆی له‌و جۆره فره‌چه‌شنییانه بۆ درز خستنه‌وه له‌نێوریزه‌کانی خه‌ڵکی کوردستان و به لاڕێدا بردن و گۆڕینی سروشت و جه‌وهه‌ری مه‌سه‌له‌ی کورد له ئێران که‌ڵكی خراپ وه‌ربگرێ.\nله‌سه‌ر ئاستی کوردستاندا به‌گشتی، پلینۆمی کۆمیته‌ی ناوه‌ندی وێڕای سه‌رنجدان به دوایین ئاڵوگۆڕه سیاسییه‌کانی پارچه‌کانی دیکه‌ی کوردستان، له‌و باوه‌ڕه‌دا بوو که له هه‌مان کاتدا که به به‌راورد له‌گه‌ڵ ساڵانی پێشووتر هه‌ل و ده‌رفه‌تی له‌بار بۆ بردنه پێشی پرسی کورد له‌و پارچانه‌ی کوردستاندا له‌گۆڕێدایه، به‌ڵام نیگه‌رانیی خۆیشی له دابه‌شبوونی هێز و لایه‌نه کوردییه‌کان له په‌راوێزی ململانه‌ی نێوان هێزه ناوچه‌ییه‌کاندا و به‌رده‌وامیی زێهنیه‌تی یه‌كتر قبووڵ نه‌کردن ده‌ربڕی و ده‌فته‌ری سیاسیی حیزبی راسپارد که په‌یامی حیزبی دێموکڕات له‌مه‌ڕ پێشگیری له به‌رده‌وامی و قووڵبوونه‌وه‌ی ئه‌و دابه‌شبوونانه به چه‌شنێک که که‌لێن بخاته یه‌كڕیزیی نه‌ته‌وه‌ی کورد به ئه‌کته‌ره گرینگه‌کانی گۆڕه‌پانی سیاسه‌تی کوردی بگه‌یه‌نێ.\nله‌پێوه‌ندی له‌گه‌ڵ باشووری کوردستاندا پلینۆمی ده‌هه‌می کۆمیته‌ی ناوه‌ندی وێڕای پێداگرتنه‌وه له‌سه‌ر گرینگیی یه‌کگرتوویی سه‌رکردایه‌تیی سیاسیی کورد له مامه‌ڵه له‌گه‌ڵ کێشه‌کانی نێوان هه‌رێم و به‌غدا و رووبه‌ڕووبوونه‌وه‌ی سیناریۆ و ئه‌گه‌ره‌کانی سه‌ر ڕێ، ناڕه‌زایه‌تیی خۆی له‌پێوه‌ندی له‌گه‌ڵ ئه‌و به‌شه له وته‌کانی نوێنه‌ری حکومه‌تی هه‌رێمی کوردستان له تاران ده‌ربڕی که بۆته مایه‌ی دڵگرانی و بریندار بوونی هه‌ستی تێکۆشه‌رانی کورد له رۆژهه‌ڵاتی کوردستان. کۆمیته‌ی ناوه‌ندی وێڕای وه‌بیرهێنانه‌وه‌ی رابردووی برایه‌تی و هاوپێوه‌ندی و هه‌ستی به‌رپرسایه‌تیی کورده‌کانی رۆژهه‌ڵات ده‌رهه‌ق به باشووری کوردستان و کارنامه‌ی سه‌ربه‌رزانه‌ی حیزبی دێموکڕات له‌بواری پێوه‌ندی له‌گه‌ڵ ده‌وڵه‌تانی حاکم به‌سه‌ر کوردستاندا، وێڕای ده‌رک کردنی هه‌لومه‌رجی ئه‌مڕۆی پێوه‌ندی و به‌رژه‌وه‌ندیییه‌کانی حکومه‌ت و لایه‌نه‌کانی هه‌رێمی کوردستان، له‌و باوه‌ڕ‌ه‌دا بوو که هه‌م زه‌رووره‌ت و ریساڵه‌تی یه‌کێتی و رووحی نه‌ته‌وه‌یی کورد و هه‌م ته‌نانه‌ت به‌رژه‌وه‌ندیی جێگه و پێگه‌ی هێزه‌کانی کورد له باشووری کوردستان له زه‌ینی کورده‌کانی رۆژهه‌ڵاتدا ئه‌وه ده‌خوازێ که به‌رپرسانی ئه‌م پارچه‌یه‌ی کوردستان به چاوی حورمه‌ته‌وه بڕواننه رابردووی پڕشنگداری کورده‌کانی رۆژهه‌ڵات هه‌م له‌بواری خه‌بات و فیداکاری بۆ مافه ره‌واکانی خۆیان و هه‌م له‌بواری هاوپێوه‌ندی له‌گه‌ڵ پارچه‌کانی دیکه‌ی کوردستاندا و له هه‌ڵوێست و لێدوانه‌کانی خۆیاندا هه‌ستی رۆڵه‌کانی کورد له رۆژهه‌ڵات و له پارچه‌کانی دیکه‌ی کوردستاندا به‌گشتی خه‌وشدار نه‌که‌ن.\nئه‌وه‌نده‌ی ده‌گه‌ڕێته‌وه سه‌ر باکووری کوردستان، کۆمیته‌ی ناوه‌ندی له‌و باوه‌ڕه‌دا بوو که تا ئه‌و جێگایه‌ی له به‌رژه‌وه‌ندی درێژخایه‌نی دابینکردنی مافه نه‌ته‌وایه‌تییه‌کانی کورد له تورکیه‌دایه، پێویسته هه‌موو هه‌وڵێک بدرێ که به‌ستێنێک که بۆ بردنه پێشی پرسی کورد له‌رێگای سیاسی و دیالۆگه‌وه له‌و وڵاته‌دا هاتۆته پێش له‌بار نه‌چێ. سه‌باره‌ت به رۆژئاوای کوردستانیش، پلینۆمی کۆمیته‌ی ناوه‌ندی وێڕای دووپاتکردنه‌وه‌ی ئامانجییه‌کڕیزیی هێزه‌کانی کورد له‌و پارچه‌یه‌ی کوردستاندا و پێویستیی پێکهێنانی به‌ستێنێکی ئاوه‌ڵا و هه‌مه‌لاگیر بۆ به‌شداری و بڕیاردانی هاوبه‌شی هه‌موو هێزه‌کان له چاره‌نووسی ئه‌م پارچه‌یه‌ی کوردستاندا، به‌شداری نه‌کردنی کانتۆنه‌کانی کورد له رۆژئاوای کوردستان له شانۆسازییهه‌ڵبژاردنی سه‌رۆک کۆماریدا که رێژیمی به‌شار ئه‌سه‌د له جه‌رگه‌ی قه‌یرانی خوێناوی و ماڵوێرانکه‌ری ئه‌و وڵاته‌دا به‌ڕێوه‌ی برد به هه‌ڵوێستێکی دروست و له‌جێی خۆیدا زانی.\nله‌سه‌ر ئاستی ئۆپۆزیسیۆنی ئێرانیدا، پلینۆمی کۆمیته‌ی ناوه‌ندی له‌گه‌ڵ وه‌بیرهێنانه‌وه و به‌داخبوونی له هه‌موو ئه‌و په‌رش و بڵاوی و که‌موکوڕییانه‌ی ئۆپۆزیسیۆنی ئێرانی به‌رده‌وام به‌ده‌ستیه‌وه ده‌ناڵێنێ، پێویستیی درێژه‌دانی پێوه‌ندی و دیالۆگ له‌گه‌ڵ هێز و لایه‌نه سیاسییه‌کانی ئێران به‌مه‌به‌ستی دروستکردنی تێگه‌یشتنی هاوبه‌ش سه‌باره‌ت به دواڕۆژی سیاسیی ئێران و دابینبوونی مافه ره‌واکانی نه‌ته‌وە‌کانی ئه‌و وڵاته‌ی دووپات کرده‌وه.\nتا ئه‌و جێگایه‌ی ده‌گه‌ڕێته‌وه سه‌ر ئۆپۆزیسیۆنی کورد له رۆژهه‌ڵاتی کوردستانیش، پلینۆمی کۆمیته‌ی ناوه‌ندی له‌و باوه‌ڕه‌دا بوو که له‌گه‌ڵ ئه‌وه‌دا که که‌شی ئێستای نێوان هێز و لایه‌نه‌کان به به‌راورد له‌گه‌ڵ رابردوودا مایه‌ی خۆشحاڵی و دڵگه‌رمییه، به‌ڵام هه‌ر له‌و کاته‌دا پێویسته ئه‌و که‌شه گونجاوه له پێوه‌ندییه‌کانی نێوان لایه‌نه‌کانی رۆژهه‌ڵاتی کوردستان چوارچێوه و رێکاری به‌کرده‌وه‌ی له‌بواری خه‌بات و تێکۆشانی هاوبه‌ش و دروستکردنی ئیراده‌ی تۆکمه‌تری نه‌ته‌وه‌یی و گڕوتین به‌خشین به خۆڕاگری و خۆڕێکخستنی کۆمه‌ڵانی خه‌ڵکی کوردستاندا لێ بکه‌وێته‌وه.\nهه‌ر له‌و چوارچێوه‌یه‌دا و سه‌باره‌ت به پرسی نێوان دێموکراته‌كان و وه‌ستانی دانیشتنه‌کانی نێوان دوو لایه‌ن، ئه‌گه‌ر چی حیزبی دیموکراتی کوردستان، لێکدانه‌وه و خوێندنه‌وه‌ی خۆی بۆ هۆکاره‌کانی وه‌ستانی ئه‌م دانیشتنانه هه‌یه، به‌و حاله‌ش،کۆمیته‌ی ناوه‌ندی، ده‌فته‌ری سیاسیی حیزبیراسپارد که تا ئه‌و جێگایه‌ی بۆ حیزبی دێموکڕاتی کوردستان ده‌گه‌ڕێته‌وه، بۆ ده‌سپێکردنه‌وه‌ی ئه‌و وتووێژانه و له‌پێناوی دۆزینه‌وه‌ی رێگاچاره‌سه‌ره‌یه‌کی هاوبه‌ش بۆ ئه‌م کێشه‌یه یارمه‌تیده‌ر بێ.\nله بڕگه‌یه‌کی دیکه‌ی کاره‌کانی پلینۆمی ده‌یه‌می کۆمیته‌ی ناوه‌ندی‌دا، هه‌ر کام له کۆمیسیۆن و ئۆرگانه سه‌ره‌کییه‌کانی کاروباری حیزب له کوردستان و ده‌ره‌وه‌ی وڵات راپۆرتی کار و تێکۆشانی یه‌کساڵی رابردووی خۆیان پێشکه‌ش کرد که له‌لایه‌ن رێبه‌ریی حیزبه‌وه ئه‌و راپۆرتانه هه‌ڵسه‌نگێندران و وێڕای ده‌ستنیشانکردنی خاڵه به‌هێز و لاوازه‌کانی کار و تێکۆشانی به‌شه کارییه جۆراوجۆره‌کانی حیزب رێنوێنی و بڕیاری پێویست له‌و پێوه‌ندییه‌دا به‌په‌سند گه‌یشت.\nله به‌شێکی دیکه‌ی کاره‌کانی پلینۆمدا، ئایین‌نامه‌یه‌ک که ده‌فته‌ری سیاسی سه‌باره‌ت به بنه‌ما و چوارچێوه‌ی ئه‌رک و رۆڵی راوێژکارانی ده‌فته‌ری سیاسی ئاماده‌ی کردبوو، له‌لایه‌ن کۆمیته‌ی ناوه‌ندیی حیزبه‌وه که‌وته به‌ر باس و په‌سند کرا.\nپێویسته بگوترێ که له دوایین به‌شی کاره‌کانی پلینۆمی ده‌یه‌مدا،دوو که‌س له ئه‌ندامانی جێگری کۆمیته‌ی ناوه‌ندی وه‌ک ئه‌ندامی ئه‌سڵیی کۆمیته‌ی ناوه‌ندی هه‌ڵبژێردران و سه‌ره‌نجام پاش چوار رۆژ کار و گفتوگۆی به‌رده‌وام پلینۆم کۆتایی به‌کاره‌کانی خۆی هێنا.\n21 ی جۆزه‌ردانی 1393 (11 ی ژووئه‌نی 2014)


تیمی ھاککەری (CyberTeam) بەرپرسیارێتی خۆی ڕاگەیاند لەبارەی لە کارکەوتنی خزمەتگوزاری سکایپ – کەی ئای تی ئێن\nئاسایشی ئەلیکترۆنی 27, حوزه‌یران 2017\nچەند ڕۆژێک لەمەوبەر خزمەتگوزاری سکایپی سەر بە مایکرۆسۆفت ڕووبەڕووی کێشەیەکی ھونەری بووەوە ئەوەش بووە ھۆی دروستبوونی کۆمەڵە کێشەیەک لەوانە لە کارکەوتنی خزمەتگوزارییەکە یان گەیشتن پێی بەشێوەیەکی زۆر قورس لە چەند ناوچەیەکی جیھاندا، و لەو کاتەی کە خزمەتگوزارییەکە دەستی کردەوە بە کارکردن و گەڕایەوە سەر سروشتی خۆی کۆمەڵە ھاککەرێک بەرپرسیارێتی خۆیان لەم لەکارکەوتنەی خزمەتگوزاری سکایپ ڕاگەیاند.\nڕووداوەکە لەسەرەتای شەوی دووشەممە لەسەر سێشەممە دەستی پێ کرد تیایدا خزمەتگوزاری سکایپ لە کار کەوت و ئەمەش بەردەوام بوو بۆ ماوەی چەند کاتژمێرێک و بووە ھۆی نەگەیشتنی بەکارھێنەران بە خزمەتگوزارییەکە و نەتوانینی پەیوەندی کردن لە چەند ناوچەیەکی جیھاندا بە تایبەت لە ناوچە ئەوروپییەکاندا.\nلەم کاتەدا کۆمەڵە ھاککەرێک کە سەرچاوەکان ئاماژەیان بەوە کردووە کە بە ڕەگەز بەڕازیلین و ناویان (CyberTeam)ە بەرپرسیارێتی خۆیان لەم کێشە ھونەرییە ڕاگەیاند کە بووە ھۆی وەستانی سکایپ و پێشتریش لە ھەژماری تایبەتی خۆیان لە تۆڕی کۆمەڵایەتی تویتەر بەر لە چەند ڕۆژێک لەم بارەیەوە ڕایان گەیاندبوو، و گرووپەکە ئاماژەیان بەوە کرد کە ئەوان سەرکەوتووبوون لە کارەکەیان بە ھۆی ھێرشی وەستێنەری خزمەتگوزاری کە ناسراوە بە (DDos) و ھەروەھا ھەڕەشەی ئەوەشیان کرد کە ئامانجی دووەمیان پلاتفۆڕمی (Steam) دەبێت.\nتاگەکان سکایپ نەرمەکاڵا هەواڵ


لە مانگی پیرۆزی ڕەمەزان چی دەکرێت و چی ڕوودەدا | کُردتودی\nلە مانگی پیرۆزی ڕەمەزان چی دەکرێت و چی ڕوودەدا\nبه گزارش کُردتودی، مانگی ڕەمەزان، مانگی نۆیەمە لە ڕۆژژمێری کۆچییدا، وە ئەم مانگە تایبەتمەندی جیاوازی ھەیە لای موسڵمانان لە مانگەکانی تر، مانگی ڕۆژووگرتنە، موسڵمانان لە ڕۆژەکانی ئەم مانگەدا بەڕۆژوو دەبن لە خواردن و خواردنەوە لە بانگی بەیانی تا خۆرئاوابوون، ھەروەھا مانگی ڕەمەزان جێگەیەکی تایبەتی ھەیە لە کەلتور و مێژووی موسڵمانان؛ لەبەرئەوەی بە بیروباوەری ئیسلامی سرووش لەم مانگە دەستی پێکردووە و یەکەم ئایەتی قورئان دابەزیووە بۆ پەیامبەری ئیسلام محەمەد (د. خ) لە شەوی قەدر لەم مانگەدا لە ساڵی ٦١٠ز، کاتێک پەیامبەر لە ئەشکەوتی حەڕا بووە و فریشتە جوبرەیل ھاتووە بۆلای، وە پێی ووتوە "اقرأ باسم ربك الذي خلق" واتە؛ بخوێنە بە ناوی ئەو خوایەی دروستی کردووی، وە ئەمەش یەکەم ئایەتی قورئانە کە دابەزیووە.\nدوشنبه 30 فروردین 1400 | 12:31


بەگوێرەی یاسایەكی نوێی حكوومەتی ئێران، هەر هاووڵاتییەكی ئێرانی بۆ وڵاتیكی تری دنیا گەشت بكات، ئەوا بڕی زیاتری باجی لێ دەستێنرێت.\nبەگوێرەی بڕیارەكە هەر ئێرانییەك بۆ یەكەم جار لە سنوورەكانی وڵات بچێتە دەرەوە، ئەوا پێویستە 220 هەزار تمەن وەك باج بدات كە بە دینار دەكاتە نزیكەی 50 هەزار دینار. ئەگەر هەر ئەو كەسە لە ماوەی ساڵێكدا دوو جار گەشت بكات، ئەوا لە گەشتی دووەمیدا دەبێت 330 هەزار تمەن بدات و هەر كاتێكیش ویستی بۆ جاری سێیەم سەردانی دەرەوەی وڵات بكات، ئەوا دەبێت 440 هەزار تمەن پارە بداتە حكوومەت كە بە دینار دەكاتە نزیكەی 100 هەزار دینار.\nئەو بڕیارەی ئێران بووەتە مایەی نیگەرانی خەڵكی رۆژهەڵاتی كوردستان كە ناوەناوە بەمەبەستی بازرگانی یان گەشتیاری سەردانی هەرێمی كوردستان دەكەن و دەڵێن بڕی ئەو پارەیەی حكوومەت دیاری كردووە، زۆرە و دەبێتە هۆكارێكی تر لەوەی دیسان خەڵكێكی زۆر لەسەر سنوورەكان بێكار بن و نەتوانن بە ئاسانی سەردانی ئەودیو سنوور بكەن.\nلە ئێرانەوە خەڵكێكی زۆر بەرەو توركیا گەشت دەكەن و سیاسەتی ئێران لەو یاسایە كە لە بودجەی ئەمساڵیدا چەسپاندوویەتی، ئەوەیە پارە لە ئێران نەچێتە دەرەوە و خەڵك زیاتر لە ناوخۆی ئێران گەشتەكانیان بكەن.\nپێویستە بگوترێت ئەم بڕیارە بە زیانی كەرتی گەشتوگوزاری هەرێمی كوردستانیشە و دەبێتە هۆی دابەزینی ژمارەی ئەو گەشتیارانەی ساڵانە لە رۆژهەڵاتی كوردستانەوە سەردانی هەرێمی كوردستان دەكەن.


وردەکاری گرێبەستە نوێکەی گاریس بێڵ لەگەڵ ڕیال مدرید.. – كوردسپۆرت\nسەرەكى/ ئسپانيا/وردەکاری گرێبەستە نوێکەی گاریس بێڵ لەگەڵ ڕیال مدرید..\nوردەکاری گرێبەستە نوێکەی گاریس بێڵ لەگەڵ ڕیال مدرید..\nڕیال مدرید نزیکبۆتەوە لە نوێكردنەوەى بۆندەکەی ئەستێرەی هەڵبژاردەی وێڵز گاریس بێڵ دەيەوێت بەم نوێكردنەوەيە ڕێگاکەی مانیونایتد لە گەيشتن بە گاريس بەيڵ ببرێت.\nيانەى ڕیاڵ مدرید لە ئێستادا ئامادەیە بەپێدانی بۆندێکی نوێ یان تازەکردنەوەی گرێبەستى گاریس بێڵ لەپێناو گرنتی مانەوەی ئەستێرەکەی هەتاکۆتایی ژیانی وەرزشی.\nکارگێڕی یانە مەلیکییەکە دوای چەند گفتوگۆیەک لەگەڵ بێڵ و بەڕێوەبەری کارەکانی واتا(جۆنسان بارنیت) ڕێکەوتون بە نوێكردنەوەی ئەستێرەی یانەکەیان هەتاکۆتایی ساڵی ٢٠٢١ لەگەڵ باشتر کرندنی بەندەکانی یاریزانەکەو برزکردنەوەی بڕی هەڵوەشاندنەوەی گرێبەستەکە.\nموچەی نوێی یاریزانی ناوبراو لەگەڵ یانەمەلیکییەکە دەگاتە ٢٠ مليۆن یۆرۆ کە یەکسانە بەموچەی سالانەى کریستیانۆ رۆناڵدۆى ئەستێرەى يەكەمى يانەى رياڵ مەدريد، پاشان بڕی هەڵوەشاندنەوەی گرێبەستەکەشى بەرزکراوەتەوە بۆ دوو ئەوەندە واتا ٥٠٠ مليۆن یۆرۆ ئەمەش دەکاتە دوو ئەوەندەی بڕی هەڵوەشاندنەوەی گرێبەستی لێۆ میسی ئەستێرەی یانەی بەرشلۆنە.\nئامانجی ڕیال مدرید لە بڵاوکردنەوەی هەواڵى نوێكردنەوەى گرێبەستی ئەستێرەکەى بۆ داخستنی دەرگای گفتوگۆ و هەروها بڕینی ڕێگاکانی یانەی مانیونایتدە کە بەنیازبوون لە هاوینی داهاتودا گاریس بێڵ بەبۆندێکی خەیاڵی ببەنە ئۆڵترافۆرد.


خەڵکی خۆیان و خەڵکی خۆمان\n12:43 - 6 سەرماوەز 2719\nلە چوارچێوەی یاسای ڕێژیمی ئیسلامی، "خەڵکانی ئێران"، بە کەسانێک دەڵێن کە لە چوارچێوەی پێناسەکانی ئیسلامدا دەژین و بە "ئومەتی ئیسلامی'' ناویان دەبردرێت و خەڵک دەبێ بەتەواوی باوەڕمەند بە "ویلایەتی فەقیهـ" و کەسایەتیی خامنەیی و ڕێژیمی ئیسلامی بن و لە بڕیار و ویستەکانی ڕێژیم و خامنەیی لا نەدەن.\nبەپێی قسەکانی خامنەیی، "خەڵکانی ئێران" کەسانێکن کە هەموو کات و سات لە ڕیزەکانی کۆماری ئیسلامیدابن، تەنیا یەکڕیزیی ڕێژیم بەفەرمی بناسن و لە ڕیزی خەباتی بەردەوام لەگەڵ دوژمنی پێناسەکراوی ئێرانی ئیسلامیدابن. پێکهاتەی "خەڵکانی ئێران" لە ڕوانگەی خامنەییەوە ئەو کەسانەن کە لە چوارچێوەی حکومەتی ئەودا بگونجێن و لە پاشەکشەکردن بە دوژمن لە هەموو بوارەکانی شەڕی سارد و گەرم و شەڕی ئابووری و سیاسی و تەناهی، یارمەتیدەری ڕێژیم بن.\nهەر بۆیە خامنەیی لە یەکەمین هەڵوێستی خۆی لە بەرامبەر خۆپیشاندەران، خەڵکی ناڕازی بە گرانبوونی نرخی بێنزین بە "ئەشرار" ناو دەبات و خوازیاری بەرەنگاربوونەوەی خێرای ناوەندەکانی پێوەندیدار دەبێت و دەڵێت کە ئەوانە خەڵک نین کە خەریکی خۆپیشاندانن، لە ڕوانگەی خامنەیی ئەو کەسانەی خەریکی خۆپیشاندانن بەگشتی دوژمنن و هێرشیان کردووەتە سەر حکوومەت و خەڵکی پێناسەکراوی ڕێژیم، لەو سناریۆیەدا خۆپیشاندەران نەک لە "خەڵک" بەڵکوو بەشێک لە دوژمنی کۆماری ئیسلامین.\n"حەسەن ڕووحانی"، سەرکۆماری ڕێژیم لە دوای سەرکوتی دڕندانەی خەڵک بە ناو دوژمن، باس لە سەرکەوتنی مێژوویی خەڵکی ئێران دەکات کە سەرەڕای هەموو کێشەکانی ئابووری، ڕێگەیان نەدا دوژمن سەربکەوێت و خۆپیشاندەران بە ئاژاوەگێرانێک ناو دەبات کە پێشتر ئامادەکارییان کردبوو و بە پیلان ڕژاونەتە سەر شەقامەکان.\nمەجلیسی خۆبرەگان و پێشنوێژەکانی نوێژی هەینی (نۆینەرانی خامنەیی) لە یەکەم هەڵوێستی خۆیان، خەڵکی ناڕازی و خۆپیشاندەرانیان بە ئاژاوەگێڕ و هەلپەرەست و بەکرێگیراوانی دەرەکی ناو برد و وێڕای پشتیوانی لە بەرزبوونەوەی نرخی بێنزین و سەرکوتی خەڵکی ناڕازی، داوایان لە هێزە سەرکوتکەرەکانی ڕێژیم کرد کە خێرا دەنگی خەڵکی ناڕازی کپ بکەن.\nفەرماندەی بەسیجی ڕێژیم، بەرەنگاربوونەوە و سەرکوتی خەڵک بە "شەڕی جیهانی بە دژی حکوومەت" ناودێر کرد و وتی خۆپێشاندەران بە هاوپەیمانی وڵاتانی دوژمنی کۆماری ئیسلامییەوە ڕژاونەتە سەر شەقام و سەرکەوتنی خۆیان لە سەرکوتی خەڵکی ناڕازی، بە لوتفی خودا لە بەرامبەر خۆیان زانی.\nبەڵام هەر بەرپرسانی ڕێژیم نین کە خۆپیشاندەران بە دوژمن ناو دەبەن؛ کاتێک دەنگی خۆپیشاندەران دەچێتە سەرەوە، ئەوە کەسایەتییە سیاسییەکان و بە ناو نۆینەرانی خەڵک لە مەجلیسیش گوێیان کپ دەبێت و هاواری خەڵکی ناڕازی نابیسن و پەیڕەوی قسەکانی ڕێبەری ڕێژیم و وێڕای ئەو، خۆپیشاندانانی خەڵک مه‌حكووم ده‌كه‌ن و بە ئاژاوە ناوی دەبەن و خەڵک بە ئاژاوەگێڕ و دوژمن و بەکرێگیراوی وڵاتانی بیانی دەناسن، هەر بۆیە کاتێک کۆمەڵێک لە نۆینەرانی بە ناو مەجلیسی ڕێژیم داوای هەڵوەشاندنەوەی گەڵاڵەی بەرزکردنەوەی نرخی بێنزینیان کرد، لە دوای پشتگیری خامنەیی لەو گەڵاڵەیە، لە داواکاریی خۆیان پاشگەز بوونەوە.\nلە ڕاستیدا ناکۆکییەکی گەورە لە مەعنا و واتای وشەی "خەڵک"، لە چوارچێوەی کۆماری ئیسلامی لە ئارادایە؛ پێکناکۆکییەک کە گیانی خەڵکی ناڕازی دەگرێت و ئەو ئیجازەیە بە ڕێژیم و خەڵکی چوارچێوەی ڕێژیم دەدات کە بە ئاسانی گیانی خەڵکی دەرەوەی پێناسەی ئەوان بگرێت، پێناسەی ناکۆک و جیاواز لە "دۆست- دوژمن"، ''خەڵکی ئاسایی- خەڵکی نائاسایی''، ''خەڵک- ئاژاوەگێڕان''، ڕێگا لە بینینی ڕاستییەکاندا دەگرێت و خەڵکی پێناسەکراو لە چوارچێوەی ڕێژیم، دەست بە سەرکوت و ڕەشەکوژیی خەڵکی ناڕازی (دوژمن) دەکەن و ئەو کوشتارە لەژێر ناوی "سەرکوتی توندوتیژی" بە حەقی ڕەوای خۆیان دەزانن.\nلە هەنووکەدا، بارودۆخی ئاشتیی نێوخۆیی ئێران لە هەموو کات زیاتر کەوتووەتە مەترسییەوە، ئەو "یەکگرتووییە خەیاڵییە"ی ڕێژیم باسی لێدەکات بوونی نەماوە؛ ڕێژیم و هەروەها کۆمەڵگە تووشی سەرلێشێواوییەکی قووڵی سیاسی بوونە، نە ڕێژیم و خەڵکی پێناسەکراوی، خۆپیشاندەران و خەڵکی ناڕازی بە فەرمی و بە خەڵکی خۆیان دەناسن و نە خەڵکی ناڕازی، ڕێژیم و خەڵکەکەی و ڕەوتەکانی بە خۆیان دەزانن، بۆیە ئەو خەڵکەی لە دەرەوەی پێناسەی ڕێژیم جێدەگرنەوە دەبێ چاوەڕوانی هەموو جۆرە سەرکوتێک بن و تەنانەت زیندان و مەرگیش بە گیانی خۆیان بکڕنەوە.


دەرگا بە رووى كەريم بنزيمە دەكرێتەوە بۆ گرانەوە بۆ ريزى كەڵەشێرەكانى فەرەنسا..!! – كوردسپۆرت\nسەرەكى/ جيهان/دەرگا بە رووى كەريم بنزيمە دەكرێتەوە بۆ گرانەوە بۆ ريزى كەڵەشێرەكانى فەرەنسا..!!\nدەرگا بە رووى كەريم بنزيمە دەكرێتەوە بۆ گرانەوە بۆ ريزى كەڵەشێرەكانى فەرەنسا..!!\nديديە ديشامپ راهێنەرى هەلبژاردەى فەرەنسا دەرگاى گەرانەوە بەرووى كەريم بنزيمەى هاونشتمانيدا كردەوە بۆ ئەوەى لە داهاتوودا بە تايبەتى دواى كۆتايى هاتنى ئەو سزايەى بەسەريدا سەپێنراوە بگەرێتەوە بۆ ريزى كەلەشێرەكان.\nكەريم بنزيمە لەلايەن يەكێتى تۆپى پێى فەرەنسا و ديديە ديشامپ راهێنەرى هەلبژاردەى فەرەنسا بێبەشكرا لە بەشدارى كردن لە پاڵاوتنەكانى ئەوروپا بۆ مۆنديالى ٢٠١٨ى رووسيا ئەويش دواى ئەوەى كە هەستا بە بلاو كردنەوەى وێنە و ڤيديۆى ئابرووبەرانەى ماتيۆ ڤالبويناى هاورێى پێشووى.\nديشامپ لەسەر دوورخستنەوەى بنزيمە لە لێدوانێكى بۆ كەناڵى بى ئێن سپۆرت وتى: “ئەو بريارەى لەسەر بنزيمە جێبەجێم كرد زۆر گرنگ بوو لە پێناو پێكهاتەى هەلبژاردەكەم, هەموو كاتێك ئەو بريارانەى دەرى دەكەم لە پێناو بەرژەوەندى هەڵبژاردەى وڵاتەكەمدايە”.\nوتيشى: “بەڵام بارودۆخى بنزيم لە ئێستادا وەك ئەوە نابێت كە لە مانگى نيسان يان حوزەيرانى رابردوو هەبوو يان ساڵى داهاتوو وەك ئێستا نابێت كە هەيە”.\nئەم لێدوانەى ديشان ئومێد بەخش بووە بۆ گەرانەوەى كەريم بۆ ريزى فەرەنسا چونكە ئێستا زياتر لە هەر كاتێكى تر كەڵەشێرەكان پێويستيان بە هێرشبەرێكى وەك بنزيمە دەبێت بۆ ئەوەى سەركردايەتيان بكات لە مۆنديال.


ئه‌فسه‌رێ «سوله‌یمانی» كوشتی هات كوشتن - دارکا مازی\nئه‌فسه‌رێ «سوله‌یمانی» كوشتی هات كوشتن\nكۆمارا ئیسلامی یا ئیرانێ ئیرۆ كوشتنا «مایكل داندریا» ئه‌فسه‌رێ به‌رپرس ژ پلانا كوشتنا فه‌رماندارێ فه‌یله‌قا قودسێ «قاسم سوله‌یمانی»، راگه‌هاند.\nكه‌نالێ ده‌وله‌تێ یێ ئیرانێ ئیرۆ رۆژا سێشه‌مبێ 28/1/2020ێ نووچه‌یا كوشتنا ئه‌فسه‌رێ هه‌والگیرییا ناڤه‌ندییا ئه‌مه‌ریكایێ CIA یێ ب ناڤێ «مایكل داندریا» كو ب گۆتنا وێ، ژ پلانا كوشتنا قاسم سوله‌یمانی به‌رپرسیاره، راگه‌هاند.\nمایكل داندریا كو ب كۆد ناڤێ «ئایه‌توللا مایك» تێ ناس كرن و ته‌هران وی ب پلاندانه‌رێ كوشتنا قاسم سوله‌یمانی دزانه، دوهـ رۆژا دوشه‌مبێ 27/1/2020ێ ل ئه‌فغانستانێ هاتییه كوشتن، وه‌ختا كو ته‌ڤگه‌را تالیبانێ ئه‌و باله‌فرا كه‌شفێ یا ئه‌مه‌ریكایێ ل رۆژهلاتا ولات خسییه خارێ.\nئیرانێ ده‌ست نیشان كر كو «مایكل داندریا» ژ بلی كوشتنا قاسم سوله‌یمانی، سه‌رپه‌رشتییا كوشتنا «عیماد مه‌غه‌نیه» یه‌ك ژ فه‌رماندارێن هه‌ر به‌رز یێن حزبوللا یا لوبنانی ژی كربوو.\nباله‌فره‌كا ئه‌مه‌ریكی یا كه‌شفێ دوهـ رۆژا دوشه‌مبێ ل رۆژهلاتا ئه‌فغانستانێ ژ ئالیێ ته‌ڤگه‌را تالیبانێ هات ئێخستن، ئیرۆ ژی كۆمارا ئیسلامییا ئیرانێ ئه‌شكه‌ره كر كو هه‌موو كه‌سێن د وێ باله‌فرێ دا ئه‌فسه‌رێن هه‌والگیرییا ئه‌مه‌ریكایێ بوون و یه‌ك ژ وان پلاندانه‌رێ كوشتنا قاسم سوله‌یمانی بوو.\nئه‌مه‌ریكایێ ل ده‌ستپێكا ئه‌ڤێ مه‌هێ قاسم سوله‌یمانی فه‌رماندارێ فه‌یله‌قا قودس یا سپایێ پاسداران و ئه‌بو مه‌هدی موهه‌ندس، جێگرێ سه‌رۆكێ ده‌سته‌یا حه‌شدا شه‌عبی ل نێزیكی باله‌فرگه‌ها به‌غدایێ هه‌ده‌ف كرن و هه‌ر راست كوشتن.


’’نرخی تاکسی زۆر دابەزی’’\nبڕیارە لە سەرەتای مانگی داهاتوو بڕیاری ڕێکخستنەوەی کاری شۆفێرانی تاکسی بچێتە بواری جێبەجێکردنەوە ئەوەش نرخی تاکسیی بەشێوەیەکی بەرچاو دابەزاندووە، وەزارەتی گواستنەوەش دەڵێت، تائێستا هیچ بڕیارێک نییە بۆ درێژکردنەوەی وادەکە و بڕیارەکە لەکاتی خۆیدا جێبەجێ دەکرێت.\nحکومەتی هەرێمی کوردستان بڕیاریداوە کاری شۆفێرانی تاکسی ڕێکبخاتەوە و بەگوێرەی چەند میکانیزمێک ڕێگە لە بەشێکی زۆری موچەخۆران بگرێت کە کاری شۆفێریی تاکسی نەکەن، بڕیاریشە لە سەرەتای مانگی داهاتوو بڕیارەکە بچێتە بواری جێبەجێکردنەوە.\nدیلان ڕەشاد، وتەبێژی وەزارەتی گواستنەوەی هەرێم (سێشەممە 13ی تەموزی 2021) بە "ناس کورد"ی ڕاگەیاند، "تائێستا هیچ گفتوگۆیەک نەکراوە بۆ دواخستنی بڕیارەکە و ئەوەی تائێستا هەیە بڕیارەکە لە وادەی خۆی و لە 1-8 دەچێتە بواری جێبەجێکردنەوە."\nلەهەرێمى کوردستان زیاتر لە 83 هەزار تاکسى هەن، بەڵام بەگوێرەی ئەم بڕیارە ژمارەیان کەم دەبێتەوە و پێدەچێت بەشێکیان بکرێنەوە بە تایبەت، ئەوانەشی بڕیاری قەدەغەکردن نایانگرێتەوە پێویستە لۆگۆ و لەزگەی تایبەت بە پارێزگاکەی خۆیانی لێبدەن و کارتێکی زانیاریی تایبەت بە خۆیان هەبێت.\nبەوتەی وتەبێژی وەزارەتی گواستنەوە، تائێستا لێدانی لۆگۆ بەپێی پارێزگاکان بەمشێوەیەیە:\nهەولێر؛ 14825 فۆڕم دابەشکراوە و 8508 مامەڵەی ناوخۆیی تەواو بووە و 950 مامەڵەی دەرەکیش تەواو بووە و لۆگۆیان لێدراوە.\nسلێمانی؛ 4660 فۆڕم دابەش کراوە و 1459 مامەڵەیان تەواو بووە و لۆگۆیان لێداوە.\nدهۆک؛ 5161 فۆڕم دابەشکراوە و 2602 مامەڵە تەواو کراوە و لۆگۆیان لێداوە.\nبە پشت بەستن بەو ژمارانە دەردەکەوێت، لەکۆی دەوروبەری 83 هەزار تاکسی دەوروبەری 14 هەزار تاکسی لۆگۆیان لێداوە.\n"نرخی تاکسی زۆر دابەزیوە"\nئەو کەسانەشی کە ڕێنماییەکان نایانگرێتەوە و کاری شۆفێریی تاکسییان لێ قەدەغە دەکرێت، ناچارن تاکسییەکانیان بفرۆشن یاخود تابلۆکەی بگۆڕن و بیکەن بە تایبەت،\nهەرێم عەلی، لە شاری سلێمانی مامەڵەی کڕین و فرۆشتنی ئۆتۆمبێلی تاکسی دەکات و بە "ناس کورد"ی وت، لەئێستادا بازاڕی کڕین و فرۆشتنی تاکسی گەرم بووە و ڕۆژانە ژمارەیەکی زۆر شۆفێرانی تاکسی سەردانیان دەکەن بۆ فرۆشتنی ئۆتۆمبێلەکانیان.\nوتیشی، "بەوهۆیەوە لەماوەی 15 ڕۆژی ڕابردوودا هەر ئۆتۆمبێلێکی تاکسی بە هەموو جۆرەکانییەوە نزیکەی هەزار و بۆ هەزار و 500 دۆلار (10 بۆ 15 وەرەقە) دابەزیوە و شۆفێرانی تکاسی زیانێکی زۆر دەکەن."\n"لە سلێمانی کەمترین لۆگۆ لێدراوە"\nئەوەی جێگەی سەرنجە، ئەگەرچی پارێزگای هەڵەبجە و هەردوو ئیدارەی ڕاپەڕین و گەرمیانیش لەسەر پارێزگای سلێمانین، بەڵام لەو پارێزگایە کەمترین مامەڵە ئەنجامدراوە.\nمامەڵەکارێکی دیکە بەناوی هەڵۆ ئەحمەد بۆ "ناس کورد" ڕوونیکردەوە، "بەشێک لە شۆفێران پێیانوایە وەکو بەشێکی دیکە لە بڕیارەکانی حکومەت ئەو بڕیارەش لە سلێمانی جێبەجێ ناکرێت بۆیە لە سلێمانی کەمتر لۆگۆ لێدەدرێت."\nوتیشی، "هەر بەوبۆنەیەوە لە هەولێر و دهۆک نرخی ئۆتۆمبێلی تاکسی زیاتریش دابەزیوە."\nبەگوێرەی بڕیارەکە، لەسەرەتای مانگی داهاتووەوە، هەر تاکسییەک لۆگۆی لێنەدابێت و بکەوێتە مەفرەزەکانی هاتوچۆوە ئەوا بەبڕی 500 هەزار دینار سزا دەدرێت، لەجاری دووەمیشدا دەست بەسەر ئۆتۆمبێلەکەیدا دەگیرێت.


ئەم بابەتە لە کتێبی "پیری دێموکرات"دا بڵاو کراوەتەوە\nتازە شۆڕشی گەلانی ئێران بە دژی حکوومەتی پاشایەتی سەر کەوتبوو. حیزبی دێموکراتی کوردستان\nبە یارمەتیی کۆمەڵێک ئەفسەر و دەرەجەداری کورد گەڵاڵەی کۆنترۆڵ کردنی پادگانی مەهابادیان داڕشتبوو. ئەو کارە گەورەیە ئەوەندی من لەبیرم بێ، زۆر بە ڕێکوپێکی سەری گرت و خەڵکی مەهابادیش پێشوازیی باشیان لێ کرد. شەو لە ڕادیۆ مەهاباد کەسێک قسەی دەکرد و بە گشتی قسەکانی بریتی بوون لەو خاڵانە:\nئەرک‌وەخۆگری و هەست بە بەرپرسایەتی کردن یەکێک لە تایبەتمەندییە دیار و هەرە بەرچاوەکانی تێکۆشەری بەڕێز کاک جەلیل بوو. کاک جەلیل لە "ڕێبەرایەتیی شۆڕشگێڕ"دا نیزیک بە ٨ ساڵ سکرتێری ئەو بەشەی حیزبی دێموکرات بوو، بەڵام هەر ئەوکات لە کۆبوونەوەی کۆمیتەی ناوەندیدا گۆڕانکاری لە بەرپرسایەتیی یەکەمی ئەم حیزبەدا دەکرێ، کەچی کاک جەلیل زۆر بەرپرسانە هاوکاریی سکرتێری تازە دەکا و بەرپرسایەتیی جێگری سکرتێری حیزب وەردەگرێ. ئەم ڕوحی شۆڕشگێڕی و ئەرک‌وەخۆگرییە لە قۆناخەکانی دواتری ژیانی سیاسیی کاک جەلیل دا بە شێوەی جۆراوجۆر دەردەکەن و دەبینین هەرکات ئاڵوگۆڕ لە بەرپرسایەتیی کاک جەلیلدا ڕووی دابێ، بەڕێزیان وەک تێکۆشەرێکی دێموکرات، زۆر بەرپرسانە جووڵاوەتەوە و ئامادەی وەرگرتنی هەر ئەرک و بەرپرسایەتییەک بووە کە حیزب بۆی دەستنیشان کردووە.


ئاماژه سه‌رسوڕهێنه‌کانی قورئانی پیرۆز ده‌رباره‌ی تاریکی گه‌ردوون\nیۆری گاگارین یه‌که‌مین که‌شتیوانی ئاسمانی بوو که له 12.نیسانی ساڵی 1961 ز دا گه‌یشته فه‌زای ده‌ره‌وه، پاش گه‌ڕانه‌وه‌ی باسی ئه‌و تاریکی و شه‌وه زه‌نگی‌یه‌ی کرد که ده‌وری سه‌رجه‌م هه‌ساره و ئه‌ستێره‌کانی تری داوه، پاشانیش وه‌کاله‌تی فه‌زایی ئه‌مه‌ریکی (ناسا) به شه‌ش گه‌شتی مرۆڤ ڕووه و مانگ به‌شداری کردووه، له گه‌شتی ئه‌پۆلۆ یازده وه (له ڕۆژی 16. 07 ساڵی 1969) وه تا کۆتا گه‌شت که ئه‌پۆلۆ حه‌ڤده بوو (له ڕۆژی 7 ی کانوونی یه‌که‌می ساڵی 1972) دا. به هۆی نه‌بوونی به‌رگ له ده‌وری مانگ، سه‌رجه‌م ئه‌و وێنانه‌ی له‌و گه‌شتانه‌دا گیراون به ته‌واوی ئه‌و تاریکی و ڕه‌شی‌یه ده‌ر‌ده‌خه‌ن که هه‌موو هه‌ساره و ته‌نه ئاسمانی‌یه‌کانی داپۆشیوه. له وانیش زه‌وی که پێبه‌ندێکی ته‌نکی به‌رگه هه‌وای هه‌یه...\nدکتۆر الفندی (پسپۆڕی تێڕوانینی که‌ش) ده‌ڵێت: تیشکی خۆر که ناڕاسته‌وخۆ دێت، تاوه‌کو له‌سه‌ر ته‌نه‌کانه‌وه په‌رش یاخود نه‌شکێته‌وه ناتوانرێت ببینرێت... بۆیه به‌هۆی بوونی گه‌رده‌کانی هه‌وا و ئاو و\nتۆزه هه‌ڵواسراوه‌کان به هه‌واوه تیشکی خۆر په‌رش ده‌بێته‌وه و به‌وه‌ش گومه‌زی شینی ئاسمان ده‌رده‌که‌وێت که ته‌نها دیارده‌یه‌کی ڕووناکی‌یه و په‌یوه‌ندی به که‌شی زه‌وی‌یه‌وه هه‌یه... به هۆی نه‌بوونی ئه‌و گه‌ردانه (به‌شێوه‌یه‌کی ڕێژه‌یی) له بۆشایی ده‌ره‌وه‌ی به‌رگه هه‌وای زه‌ویدا، له‌گه‌ڵ ئه‌وه‌ش که تیشکی خۆر هه‌یه، به‌ڵام که‌شتیوانه فه‌زاییه‌کان هه‌ر به‌تاریک وه‌ک شه‌وه زه‌نگێکی به‌رده‌وام ده‌یبینن... لێره‌دا گێی سه‌رسوڕمانه کاتێک ده‌بینین قورئانی پیرۆز پێشینه‌ی هه‌یه له دانانی ئاسمان به شه‌وێکی به‌رده‌وام تاریک، زۆر تاریک.\nخوای گه‌وره ده‌فه‌رمووێت: أَأَنتُمْ أَشَدُّ خَلْقًا أَمِ السَّمَاءُ ۚ بَنَاهَا ﴿٢٧﴾ رَفَعَ سَمْكَهَا فَسَوَّاهَا ﴿٢٨﴾ وَأَغْطَشَ لَیْلَهَا وَأَخْرَجَ ضُحَاهَا ﴿٢٩﴾ . النازعات/ 27-29.\nواته: باشه ئاخر زیندووکردنه‌وه‌ی ئێوه سه‌خترو گرانتره، یان به‌دیهێنانی ئه‌م ئاسمانه، که هه‌ر خۆی به‌رپای کردووه (که پڕه له ئه‌ستێره‌وهه‌ساره‌ی گه‌وره‌ی هه‌مه‌جۆر). به‌به‌رزیه‌وه رایگرتووه و به‌وپه‌ڕی ڕێکو پێکی به‌دیهێناوه (به ڕاسه‌رتانه‌وه). شه‌وگاره‌که‌ی تاریك کردووه، کاتی چێشته‌نگاویش ڕووناک خۆری ده‌رخستووه.\nبه‌پێی تێگه‌یشتنمان له ئایه‌ته‌که سماء گوزارشت له ته‌واوی بۆشایی گه‌ردوون ده‌کات، چونکه ده‌قه‌که په‌یوه‌سته به وه‌سفی قۆناغه‌کانی به‌دیهێنانی گه‌ردوون و دروست بوونی کۆمه‌ڵه‌ی ئه‌ستێره‌کان و ته‌نه ئاسمانی‌یه‌کان تیایدا، به ده‌سته‌واژه‌ی فسواها ڕێکخستن له پێش کرداری فراوان بوونی گه‌ردوون و رفع سمکها زیاتر چڕ بوون و خه‌ستی ... قورئانی پیرۆز شه‌وی بۆ ئاسمان داناوه، چونکه ڕاناوی (ها) له ووشه‌ی (لیلها) دا ده‌گه‌ڕێته‌وه بۆ(سماء) ... که‌واته ئایه‌ته‌که په‌یوه‌ندی به شه‌وی ئاسمانه‌وه هه‌یه که ته‌واوی ئاسمان ده‌گرێته‌وه نه‌ک شه‌وی زه‌وی که کاته‌که‌ی پێش هه‌ڵهاتنی خۆره، شه‌ویش واته: ڕه‌شی و تاریکی.\nڕاڤه‌کارانی قورئان ده‌ڵێن: أَغْطَشَ لَیْلَهَا ، واته: شه‌وه‌که‌ی زۆر ڕه‌ش و تاریک و ئه‌نگوسته چاو کردووه، ئه‌مه‌ش ته‌نها به‌شاردنه‌وه‌ی تۆزه گه‌ردوونی‌یه‌کان ده‌بێت له نێوان هه‌ساره و ئه‌ستێره سه‌ره‌تایی‌یه‌کاندا به‌هۆی کێشکردن و چوونه‌وه‌یه‌کی مادده‌که‌ی ... هه‌روه‌ها أَخْرَجَ ضُحَاهَا ، واته: تیشکی خۆری به دیار خستووه و وای لێکردووه بۆ چاوه‌کان دیار بێت.\nئیبن ته‌یمیه زیاد له‌وه ده‌ڵێت: هه‌موو گه‌رمی و ڕووناکی‌یه‌کی به دیار خستووه ... ئه‌مه‌ش واته پێش کرداری خۆشاردنه‌وه‌ی مادده له فه‌زادا و چوونه‌وه‌یه‌کی مادده‌ی هه‌ساره و ئه‌ستێره‌کان له ژێر کاریگه‌ری کێش کردنه‌که‌یدا، خۆر به‌ناردنی تیشکه‌که‌ی ڕووناکی کردووه که به‌گوێره‌ی مێژووی دروست بوونی گه‌ردوونه‌وه دواکه‌وتووه و زۆر که‌مه..\nجێگای سه‌رنجه، سه‌ڕه‌ڕای ئه‌وه‌ی خۆر به‌رده‌وام هه‌ڵهاتوو و بریقه‌داره له بۆشایی گه‌ردووندا، به‌ڵام شه‌وێکی زۆر تاریک له‌م گه‌ردوونه‌دا باڵا ده‌سته که وه‌ک پۆشاکێک سه‌رجه‌می هه‌ساره و ئه‌ستێره‌کانی له هه‌موو لاکانیه‌وه داپۆشیوه .. بۆیه ئه‌ستیره و هه‌ساره‌کان کۆمه‌ڵه خاڵێکی بریقه‌دارن له‌سه‌ر باکگراوه‌ندێکی ڕه‌شی تۆخ..\nلێره‌شدا قورئانی پیرۆز پێشینه‌ی هه‌یه له وه‌سفکردنی ئه‌و شه‌وه به‌رده‌وامه که وه‌ک پۆشاکێک یاخود وه‌ک به‌رگێکی ده‌ره‌کی زۆر ڕه‌شه له بۆشاییدا بۆ هه‌موو ته‌نه ئاسمانی‌یه‌کان وه‌ک ده‌فه‌رمووێت: وَجَعَلْنَا اللَّیْلَ لِبَاسًا . النبأ/ 10. واته: (ئایا) شه‌وگارمان بۆ نه‌کردوون به‌داپۆشه‌ر وه‌ک پۆشاک، تاتیایدا بشاردرێنه‌وه؟.\nتایبه‌ت کردنی ئه‌و شه‌وه به‌رده‌وامه به‌وه‌ی که پۆشاکێکه، داپۆشینه‌که‌ی وه‌ک سه‌رجه‌م هه‌ساره و ئه‌ستێره‌کانی تری گه‌ردوون زه‌ویش ده‌گرێته‌وه، به ووشه‌ی (لکم) له‌و ئایه‌ته‌دا دیاره که ده‌فه‌رمووێت: وَهُوَ الَّذِی جَعَلَ لَكُمُ اللَّیْلَ لِبَاسًا وَالنَّوْمَ سُبَاتًا وَجَعَلَ النَّهَارَ نُشُورًا . الفرقان/ 47. واته: هه‌ر ئه‌و زاته‌یه که شه‌وی کردووه به پۆشاک بۆتان و خه‌ویشی کردووه به هۆی ماتیی و بێ ده‌نگیی و ئارامیی و ڕۆژیشی کردووه به هۆی بڵاو بوونه‌وه و کار و کۆشش.\nئیمام شه‌وکانی ده‌ڵێت:" واته تاریکی‌یه‌که‌تان له‌به‌ر ده‌که‌ین و داتانده‌پۆشین وه‌ک ئه‌وه‌ی پۆشاک داتانده‌پۆشێت. که‌واته: ئه‌و شه‌وه به تاریکی‌یه‌که‌یه‌وه به بۆشایی گه‌ردووندا درێژ ده‌بێته‌وه تاوه‌کو هه‌موو ته‌نه گه‌ردوونی‌یه‌کان داده‌پۆشێت، ته‌نانه‌ت خۆریش له هه‌موو لاکانیه‌وه داده‌پۆشێت که سه‌رچاوه‌ی ڕووناکیشه."\nخوای گه‌وره ده‌فه‌رمووێت: وَالشَّمْسِ وَضُحَاهَا وَالشَّمْسِ وَضُحَاهَا ﴿١﴾ وَالْقَمَرِ إِذَا تَلَاهَا ﴿٢﴾ وَالنَّهَارِ إِذَا جَلَّاهَا ﴿٣﴾ وَاللَّیْلِ إِذَا یَغْشَاهَا ﴿٤﴾ . الشمس/ 1-4. واته: سوێند به خۆر و تیشكی خۆراکه له سه‌ره‌تایی ڕۆژدا سه‌رهه‌ڵده‌دا. سوێند به مانگ، کاتێك به‌شوێنیدا دێت. سوێند به ڕۆژ کاتێک که خۆر ده‌رده‌خات. سوێند به شه‌و که خۆر داده‌پۆشیت.\nفه‌رمانی (یغشاها) هاتووه هاتووه به‌ڵگه‌یه له‌سه‌ر به‌رده‌وامی حاڵه‌ته‌که که داپۆشینه ... ڕاناوه‌که‌ش تیایدا بۆ خۆر ده‌گه‌ڕێته‌وه .. ئه‌مه‌ش واته: شه‌وه ناسراوه‌که به‌به‌رده‌وامی و به‌تاریکی‌یه‌که‌ی خۆر داده‌پۆشرێت. هه‌روه‌ها ( ضحاها) ڕووناکی‌یه‌که‌ی (واته: ڕووناکی خۆریش داده‌پۆشێت).\nقورئانی پیرۆز ڕووناکی و تیشکدان به‌خۆره‌وه ده‌به‌ستێته‌وه به‌وه‌ی سه‌رچاوه‌ی ڕووناکییه و مانگیش ڕووناکی ڕووه و زه‌وی پێچه‌وانه ده‌کاته‌وه. وه (جلاها) واته: که‌شفی کرد و ڕوونی کرده‌وه، مه‌به‌ست لێره‌دا ڕووناکی ده‌رچووه له خۆره‌وه که له پێش به‌رگه هه‌وای زه‌وی‌یه‌وه بینراو نه‌بووه ... به‌م شێوه‌یه قورئانی پیرۆز کاری شاراوه‌ی به‌رگه هه‌وا ده‌رده‌خات له که‌شفکردن و ده‌رخستنی تیشکی خۆر، که پێش به‌رگه هه‌وا واته: له بۆشایی ده‌ره‌وه‌دا ده‌رکی پێناکرێت ... به‌نه‌بوونی ئه‌م ده‌رخستن و ڕوونکردنه‌وه‌یه‌ی تیشکی خۆر سه‌ڕه‌ڕای بڵاو بوونه‌وه‌شی له‌فه‌زادا، به‌ڵام ته‌نها هه‌ر تاریکی بوونی ده‌بێت.\nله ئێستاشدا ئه‌وه زانراوه که به‌رگه هه‌وا سنوورداره و به‌رزی‌یه‌که‌ی ده‌وروبه‌ری (200) کیلۆمه‌تر زیاتر نی‌یه و ده‌شبێته به‌ربه‌ستێک بۆ ئه‌و تاریکی‌یه‌ی فه‌زا که هه‌موو جه‌سته‌ی ئاسمان ده‌گرێته‌وه.\nقورئانی پیرۆز ڕۆژ (نهار) به پێستی ته‌نکی سه‌ر بڕدراوێک ده‌شوبهێنێت که هه‌میشه به‌هۆی جووڵه‌ی به‌رده‌وامی زه‌وی به‌ده‌وری خۆیدا (له به‌رده‌م خۆردا) داده‌ماڵرێت و له پشتی‌یه‌وه تاریکی به‌رده‌وامی شه‌و که هه‌موو جه‌سته‌ی ئاسمنای گرتووه‌ته‌وه که‌شف ده‌کات، وه‌ک ده‌فه‌رمووێت: وَءَایَةٌۭ لَّهُمُ ٱلَّیْلُ نَسْلَخُ مِنْهُ ٱلنَّهَارَ فَإِذَا هُم مُّظْلِمُونَ . یس/37. واته: هه‌روه‌ها به‌ڵگه‌و نیشانه‌یه‌کی ئاشکرای تر بۆیان، شه‌وه، که پۆشاکی ڕووناکی ڕۆژی له‌به‌ر داده‌ماڵین، به‌و هۆیه‌وه دنیایان لێ تاریك ده‌بێت.\nووشه‌ی (نسلخ) له زمانه‌وانیدا بریتی‌یه له ده‌رهێنانی هه‌ر شتێك له پێسته‌که‌ی، بۆیه ووشه‌ی (نسلخ) ته‌نها بۆ پێستێکی ته‌نکی سه‌ربڕدراو به‌کاردێت که هه‌موو لاشه داده‌پۆشێت و قورئانیش به‌تاریکی وه‌سفی ده‌کات...\nموفه‌سیره‌کان هۆی ئه‌م لێکچواندنه‌یان به‌وه لێکداوه‌ته‌وه که کاتێک تیشک ده‌چێته هه‌واوه ڕووناک ده‌بێته‌وه .. وه له‌فزی (منه) که ده‌گه‌ڕێته‌وه بۆ (اللیل)هانی داون بڵێن: تاریکی بنچینه‌یه و بڕووناکیش ڕێکه‌وتێکی له پڕه له‌سه‌ری .\nبۆیه ڕۆژ له هه‌ساره‌ی زه‌ویدا به‌شێوه‌یه‌کی هه‌میشه‌یی و به‌هۆی جوڵه‌ی زه‌وی‌یه‌وه له‌فه‌زادا تاریکی به‌رده‌وامی شه‌و داده‌ماڵێت وه‌ک پێستی مه‌ڕێک که له لاشه‌ی داده‌ماڵرێت.\nسه‌ڕه‌ڕای جیا جیایی ده‌قه‌کانی قورئانی پیرۆز که وه‌سفی دیارده‌ی تاریکی به‌ربڵاوی بۆشایی گه‌ردوون ده‌که‌ن، هه‌موویان جه‌خت له‌سه‌ر وه‌سفێکی جێگیر ده‌که‌نه‌وه، ئه‌ویش ئه‌وه‌یه که هه‌میشه شه‌و ڕووناکی ڕۆژ داده‌پۆشێت، خوای گه‌وره ده‌فه‌رمووێت:یُغْشِی اللَّیْلَ النَّهَارَ . الرعد/3 و الاعراف/54.\nموفه‌سیره‌کان ده‌ڵێن: ماناکه‌ی ئه‌وه‌یه خوای گه‌وره شه‌وی داناوه که تاریکی‌یه‌که‌ی ڕۆژ داده‌پۆشێت. واته شه‌وی وه‌ک به‌رگی ڕۆژ دروست کردووه که به‌تاریکی‌یکه‌ی ڕووناکی ڕۆژ داده‌پۆشێت: کرداری (یُغْشِى) واته داپۆشین، وه‌سیغه‌ی ڕانه‌بردووه‌که‌ی به‌ڵگه‌یه له‌سه‌ر به‌رده‌وامییه‌تی ئه‌م بارودۆخه، ئه‌مه به‌ڵگه‌یه‌کی به‌هێزه له‌سه‌ر داپۆشینی گشتگیری ڕووناکی ڕۆژ به‌تاریکی شه‌و.\nبۆ زیاتر ڕوونکردنه‌وه‌ی وه‌سفی ئه‌م دیاره‌ده شاراوه‌یه‌ی تاریکی به‌ربڵاو له فه‌زادا که ڕۆژو خۆر و سه‌رجه‌م ئه‌ستێره و هه‌ساره‌کانی گرتۆته‌وه، قورئانی پیرۆز فه‌رمانی (تخشیة) واته داپۆشین ده‌هێنێت به‌بێ تایبه‌ت کردنی بۆ ڕۆژ، تاکو داپۆشینی شه‌وه‌که به تاریکییه زۆره‌که‌یه‌وه سه‌رجه‌م ئه‌ستێره و هه‌ساره و ته‌نه گه‌ردوونی‌یه‌کان بگرێته‌وه، وه‌ک ده‌فه‌رمووێت: وَاللَّیْلِ إِذَا یَغْشَىٰ ﴿١﴾ وَالنَّهَارِ إِذَا تَجَلَّىٰ ﴿٢﴾ . اللیل/1-2، واته: سوێند به شه‌و کاتێک دنیا داده‌گرێت...، به ڕۆژ کاتێک دنیا ڕووناک ده‌بێت و تاریکی ده‌ڕه‌وێنێته‌وه.\nوه جه‌ختیش له‌سه‌ر ڕۆڵی ڕۆژ (نهار) ده‌کاته‌وه له ده‌رخستن و ڕوونکردنه‌وه‌دا، که له نه‌بوننی ئه‌و ده‌رخستن و ڕوونکردنه‌وه‌یه‌دا سه‌ڕه‌ڕای ئه‌وه‌ی بڵاوبوونه‌وه‌ی تیشكی ڕووناکی له‌سه‌روو به‌رگه هه‌واوه هه‌یه، به‌ڵام ته‌نها تاریکی بوونی هه‌یه، وه‌ک ده‌فه‌رمووێت: وَاللَّیْلِ إِذَا یَغْشَىٰ ﴿١﴾ وَالنَّهَارِ إِذَا تَجَلَّىٰ﴿٢﴾ . اللیل/1-2 . هه‌روه‌ها سه‌باره‌ت به‌ڕۆڵی شاراوه‌ی ڕۆژ له‌ده‌رک کردنی تیشکی خۆر ( سه‌ڕه‌ڕای شاراوه‌یی تیشکی خۆر له فه‌زای ده‌ره‌کیدا به‌هۆی بوونی گه‌رده‌کانی هه‌وا له که‌شدا وه نه‌بوونی له فه‌زادا) قورئانی پیرۆز به فه‌رمانی ( تجلی) که‌شف کردن و ده‌رخستن باسی لێوه ده‌کات و ڕۆژ به بکه‌ری فه‌رمانی ده‌رخستن و که‌شف کردنه‌کان داده‌نێت .. له لایه‌کی تریشه‌وه ته‌ئکید له ڕۆژ (النهار) ده‌کاته‌وه که بکه‌ری فه‌رمانێکی تری سه‌ر سوڕهێنه‌ره، ئه‌ویش هه‌ست کردنه به ڕووناکی خۆر له فه‌زادا، که هاو وێنه‌ی کرداری بینینه ... له‌گه‌ڵ هاتنی ئه‌م باسه له شوێنی جیا جیای قورئاندا، به‌ڵام به وه‌سفێکی جێگیر باس کراوه که به‌ڕاستی ڕۆژ (النهار) بۆ خۆی بینه‌ره و ڕووناکی ده‌رده‌خات (مبصرا) ... ئه‌ن جه‌خت کردنه‌وه‌یه پێش ئه‌وه‌یه که له ڕۆژگاری ئه‌مڕۆدا ئه‌م ڕاستی‌یه بشێوه‌یه‌کی زانستی‌یانه بدۆزرێته‌وه و ته‌حقیق له تاوانا زاتی‌یه‌که‌ی ڕۆژ ( نهار ) بکرێت له کرداری ده‌رخستن و هه‌ست پێکردندا، خوای گه‌وره ده‌فه‌رمووێت: وَالنَّهَارَ مُبْصِرًا . یونس/67، النمل/86، غافر/61.\nله‌وانه‌یه بۆ که‌سه ناتایبه‌تمه‌نده‌کان جێگای سه‌ر سوڕمان بێت که بزانن ناواخنی خۆری ڕووناکی به‌خش تاریکه، تاریکه له‌به‌ر ئه‌وه‌ی تیشکه نه‌بینراوه‌کانی وه‌ک تیشکی گاما و تیشکی سینی و سه‌روو وه‌نه‌وشه‌یی ده‌رده‌کات ... وه‌ته‌نها دروه‌شاوه‌ی خۆر ( فۆتۆسفیر) توانای هه‌ست کردنی هه‌یه به تیشکه نه‌بینراوه‌کانی ناواخن و ده‌رکردنیان به‌شێوه‌ی ڕووناکی بینراو.\nئه‌وه‌ی که زیاتر جێی سه‌رسامی‌یه ئه‌وه‌یه که قورئان وه‌سفی نیشانه‌ی ڕۆژ (که خۆره) به (مبصرا) واته ڕۆشن و ڕووناک ده‌کات، به ته‌واوی وه‌ک ڕۆژ (نهار) خۆی و به‌هه‌مان ڕێگه‌ی هه‌ست کردنیش که هاوشێوه‌ی کرداری بینینه وَجَعَلْنَا آیَةَ النَّهَارِ مُبْصِرَةً . الاسراء/12. (آیة النهار) واته نیشانه‌ی ڕۆژ...\nئیمام شه‌وکانی له‌م باره‌یه‌وه ده‌ڵێت: "( په‌روه‌ردگار ڕۆژی به‌ڕووناک دروست کردووه که شته‌کانی تێدا ده‌بینرێت) له‌و ڕووه‌وه که نیشانه‌ی ڕۆژ خۆره، به ته‌وواوی ئاشکراو ڕوون و بینراوه (مبصرة)، له‌و ڕووه‌شه‌وه که مه‌به‌ست له نیشانه‌ی ڕۆژ خودی ڕۆژ خۆیه‌تی، که‌واته هه‌ر ڕۆژ (نهار) خۆی بینراوه (مبصرة").\nوه‌کاله‌تی فه‌زایی ئه‌مه‌ریکی (ناسا) فرسه‌ت به نا تایبه‌تمه‌نده‌کان ده‌دات بۆ گه‌شتی فه‌زایی، تاکو ده‌یمه‌نی پڕ سیحر و سه‌راسیمه‌ی ئاسمان ببینن، دیمه‌نی شه‌وێکی به‌رده‌وام سه‌ڕه‌ڕای هه‌ڵهاتن و بوونی تیشکی خۆر ...\nقورئانی پیرۆزیش فرسه‌تێکی بێ به‌رامبه‌ر به‌هه‌موو مرۆڤێکی سه‌ر ڕووی زه‌وی ده‌دات بۆ چێژ وه‌رگرتن له‌و دیمه‌نه ئه‌فسوناوی‌یه‌ی تاریکی فه‌زا. له چه‌ند ساتێکدا وه به‌بێ مه‌ترسی و دوو دڵی گه‌شتی فه‌زایی، ئه‌ویش به‌داخستنی چاوه‌کانی له ڕۆژدا و له کاتی هه‌ڵهاتنی خۆردا و بینینی دیمه‌نی سیحراوی تاریکی فه‌زا که پڕاوپڕ وه‌ک ئه‌وه‌یه هه‌ردوو چاوت له ڕووناکی ڕۆژدا دابخه‌یت .. له‌م وه‌سفه جوان و دره‌وشاوه‌یه‌دا بۆ تاریکی فه‌زا و هه‌واڵی ئیمکانی‌یه‌تی گه‌ست بۆ فه‌زا قورئانی پیرۆز پێشینه‌ی هه‌یه و ده‌فه‌رمووێت: وَلَوْ فَتَحْنَا عَلَیْهِم بَابًا مِّنَ السَّمَاءِ فَظَلُّوا فِیهِ یَعْرُجُونَ ﴿١٤﴾ لَقَالُوا إِنَّمَا سُكِّرَتْ أَبْصَارُنَا بَلْ نَحْنُ قَوْمٌ مَّسْحُورُونَ ﴿١٥﴾ . الحجر/14-15 ، واته: ئه‌گه‌ر ئێمه (په‌روه‌ردگار) ده‌گایه‌ک یان ڕێڕه‌وێکیان بۆ بکه‌ینه‌وه بۆ ئه‌وه‌ی به خواری (یعرجون) به‌ره‌و ئاسمان سه‌ر بکه‌ون له کاتی ڕووناکی ڕۆژدا کاتێک ده‌گه‌نه ئاسمان ده‌ڵێت: سُكِّرَتْ أَبْصَارُنَا ، واته چاوه‌کانمان داخراوه، به‌مانای نقوم بووه و داپۆشراوه یاخود ڕێی لێگیراوه و قه‌ده‌غه کراوه له بینین (دیاره ئه‌و که‌سه‌ش که چاوه‌کانی داخراو بێت جگه له‌تاریکی هیچی تر نابینێت) و به سیحر و جادوو ئه‌م دیاره‌ده‌یه لێک ده‌ده‌نه‌وه!!!...\nقورئانی پیرۆز وا داده‌نێت که هه‌ست کردن به چاو داخران سُكِّرَتْ أَبْصَارُنَا له ئه‌نجامی تاریکی و به‌رز بوونه‌وه‌ی چه‌ماوه‌یی له کاتی ڕۆژدا ده‌بێت... تاکو دڵنیایی ئه‌وه بدات که دیمه‌نی تاریکی هه‌ر له ڕۆژیشدا هه‌یه، به‌ڵام له سه‌روو به‌رگه هه‌واوه.. له‌به‌ر ئه‌وه‌یه که فه‌رمانی (ظلوا) له جیاتی (باتوا) یان(أمسوا) به‌کار هێناوه تاکو ئه‌وه بگه‌یه‌نێت که دیمه‌نه وێنه کراوه‌که‌ی قورئانی له کاتی ڕۆژدایه، چونکه سێبه‌ر (ظل) ته‌نها له ڕۆژدا هه‌یه.\nپێش ئه‌وه‌ی له‌سه‌رده‌می ئێستادا ئه‌وه ڕوون بکرێته‌وه که جووڵه له فه‌زادا به‌شێوه‌ی چه‌ماوه‌یه، قورئانی پیرۆز فه‌رمانی ( یعرج ) بۆ وه‌سفی جووڵه له ئاسماندا به‌کار ده‌هێنێت و که مانای چه‌ماوه‌یی له خۆگرتووه.\nقورئانی پیرۆز به‌وه‌ی که په‌ڕتوکی خواییه و بۆ دواهه‌مین په‌یامبه‌ر دابه‌زیوه، ته‌نها بۆ سه‌رده‌مێکی تایبه‌ت و بۆ پێشینه‌کان نه‌هاتووه، به‌ڵکو په‌یامه‌که‌ی بۆ هه‌موو نه‌وه‌کانی داهاتووشه، له‌به‌ر بوونی کۆمه‌ڵه وه‌سفێك که پێشینه‌کان ده‌رکیان پێ نه‌کردووه و ته‌نها له‌ڕۆژگاری ئه‌مڕۆدا دۆزراونه‌ته‌وه، چونکه مرۆڤ پێش سه‌رده‌می فه‌زا هیچ بوونێکی له بۆشایی ئاسماندا نه‌بووه و شوێنی به‌رده‌وامی هه‌ر زه‌وی بووه، واته له‌سه‌ر ڕووی زه‌وی و له ژێر پێوه‌ندێکی ته‌نکی به‌رگه هه‌وادا.. به دڵنیاییشه‌وه ئه‌م وه‌سفه دره‌وشاوانه‌ی قورئانی پیرۆز بۆ تاریکی فه‌زا گه‌واهین له‌سه‌ر ئه‌وه‌ی که له‌لایه‌ن خوای به‌دیهێنه‌ره‌وه دابه‌زیوه که له سه‌رجه‌م نهێنیه‌کانی بوونه‌وه‌ر به ئاگایه...\nخوای گه‌وره ده‌فه‌رمووێت: لَّٰكِنِ اللَّهُ یَشْهَدُ بِمَا أَنزَلَ إِلَیْكَ ۖ أَنزَلَهُ بِعِلْمِهِ ۖ وَالْمَلَائِكَةُ یَشْهَدُونَ ۚ وَكَفَىٰ بِاللَّهِ شَهِیدًوا . النساء/166، واته: (ئه‌ی محمد (صلی الله علیه وسلم)، هه‌رچه‌نده ئه‌و خه‌ڵکه باوه‌ڕت پێناکه‌ن) به‌ڵام خوا خۆی شایه‌ته له‌سه‌ر ئه‌و قورئانه‌ی که ڕه‌وانه‌ی کردووه بۆت، به‌ئاگاداری و زانیاری خۆیشی ڕه‌وانه‌ی کردووه، فریشته‌کانیش شایه‌تی ده‌ده‌ن (له‌سه‌ر ئه‌وه، هه‌رچه‌نده) خوا خۆی به‌سه بۆ ئه‌و شایه‌تییه.\nکاتێک په‌روه‌ردگار ده‌رباره‌ی پێشینه‌کان ده‌دوێت له فزی ( اولئک) به‌کار ده‌هێنێت که بوونیان ته‌نها به‌زه‌وی‌یه‌وه ده‌به‌ستێته‌وه نه‌ک ئاسمان وه‌ک ده‌فه‌رمووێت: أُولَٰئِكَ لَمْ یَكُونُوا مُعْجِزِینَ فِی الْأَرْضِ . هود/20، به‌ڵام کاتێک ده‌رباره‌ی سه‌رجه‌می خه‌ڵک ده‌دوێت ئه‌وانه‌ی بانگه‌وازی دوواهه‌مین په‌یامبه‌ر ده‌یانگرێته‌وه، له‌فزی (أنتم) به‌کار ده‌هێنێت و شوێنیان له ئاسمان بۆ دیاری ده‌کات، له‌سه‌رو شوێنی ئاسایی خۆیان له‌سه‌ر زه‌وی، وه‌ک ده‌فه‌رمووێت: وَمَا أَنتُم بِمُعْجِزِینَ فِی الْأَرْضِ وَلَا فِی السَّمَاءِ . العنکبوت/22.\nلێره‌دا زیاده‌ی وَلَا فِی السَّمَاءِ له قورئانی پیرۆزدا و له‌سه‌ده‌ی شه‌شه‌می زاینیدا قورئان (532 تا 610 زاینی تۆمار کراوه) چه‌ندین سه‌ده به‌ر له‌سه‌رده‌می گه‌شتی فه‌زاکه‌دا که تا ئه‌و کاته گه‌شت بۆ بۆشایی ئاسمان نه‌بیسترا بوو، ته‌نانه‌ت پێشینه‌کان نکۆڵی‌یان لێ ده‌کرد و له‌مه‌سه‌له‌ی ئه‌سته‌مه‌کانیان داده‌نا، له‌گه‌ڵ ئه‌مانه‌شدا که قورئانی پیرۆز بۆ نه‌وه‌کانی داهاتووی سه‌رده‌می دابه‌زینی قورئانی تۆمار کردووه، وه‌ک ده‌فه‌رمووێت: أَوْ تَرْقَىٰ فِی السَّمَاءِ وَلَن نُّؤْمِنَ لِرُقِیِّكَ حَتَّىٰ تُنَزِّلَ عَلَیْنَا كِتَابًا نَّقْرَؤُهُ ۗ قُلْ سُبْحَانَ رَبِّی هَلْ كُنتُ إِلَّا بَشَرًا رَّسُولًا . السراء/93.\nشۆڕشی گه‌رم و گوڕی ده‌رچوون به‌ره‌و ئاسمان که ئه‌مڕۆ تیایدا ده‌ژین و ئه‌و هه‌وڵانه‌ی مرۆڤی گه‌یانده سه‌ر ڕووی مانگ گه‌واهی ڕاستێتی پێش بینی قورئان و دڵنیایی ته‌واو ده‌ده‌ن به‌ڕاستێتی پێغه‌مبه‌رایه‌تی محمد(صلی الله علیه وسلم) بۆ سه‌رجه‌م مرۆڤایه‌تی له سه‌رده‌می ئێستادا...\nئه‌وه‌ی لێره‌شدا جێگای سه‌رسامی‌یه ئه‌وه‌یه که خودی ئه‌م گه‌واهی و داننان به‌ڕاستێتی په‌یامی پێغه‌مبه‌ردا (صلی الله علیه وسلم) قورئانی پیرۆز باس و پێشبینی کردووه، وه‌ک ده‌فه‌رمووێت: وَكَذَّبَ بِهِ قَوْمُكَ وَهُوَ الْحَقُّ ۚ قُل لَّسْتُ عَلَیْكُم بِوَكِیلٍ ﴿٦٦﴾ لِّكُلِّ نَبَإٍ مُّسْتَقَرٌّ ۚ وَسَوْفَ تَعْلَمُونَ ﴿٦٧﴾ . الانعام/ 66-67، واته: (له‌گه‌ڵ ئه‌وه‌شدا) قه‌ومه‌که‌ی تۆ ئه‌م به‌رنامه و قورئانه‌یان به‌درۆزانی، له‌کاتێکدا هه‌ر ئه‌وه‌یه حه‌قیقه‌ت و ڕاستی پێیان بڵێ: ئه‌وه ئیتر من ده‌سه‌ڵاتی ڕزگار کردنی ئێوه‌م نیه و من پشتیوانی ئێوه نیم (ئه‌گه‌ر خوا به‌ڵایه‌کتان به‌سه‌ر بهێنێت). بۆ هه‌موو هه‌واڵێک (که له قورئاندا هاتووه) کات و شوێنی به‌دی هاتنی خۆی هه‌یه، له ئاینده‌شدا ده‌یزانن.\nسه‌رچاوه: گۆڤاری هه‌یڤ


بایدەمیر لەناو پەرلەمانی تورکیا-دا دەستی خستەسەر دڵی و وتی 'کوردستان لێرەیە'\nلە وەڵامی پەرلەمانتارانی ئاکەپە کە پرسییان کوردستان چییە و لەکوێیە، عوسمان بایدەمیر، پەرلەمانتاری هەدەپە لە پەرلەمانی تورکیا، دەستی خستەسەر دڵ-ی و ڕایگەیاند "کوردستان ئەمە و لێرەیە"، بەو هۆیەشەوە عوسمان بایدەمیر بە بەشداریی پێنکردن لە دوو دانیشتنی داهاتووی پەلەمانی تورکیا سزادرا.\nلەكاتی بەرێوەچونی دانیشتنی ئەمرۆی پەرلەمانی توركیا، عوسمان بایدەرمیر، پەرلەمانتاری پارتی دیموکراتی گەلان هەدەپە، لەمیانی پێشكەشكردنی لێدوانێكی لەناو هۆڵی پەرلەمان، ناوی کوردستان-ی هێنا، بەوهۆیەشەوە ڕووبەڕووی ڕەخنەی توندی پەرلەمانتارانی ئاکەپە بووەوە.\nبایدەمیر لە وتارەکەیدا، وتی:"ئەو گەلەی کە ئێوەی هەڵبژاردووە چەنێک ڕێزدارە، ئەو گەلەیشی کە کوردی هەڵبژاردووە ئەوەندە ڕێزدارە، تەنها شتێک هەیە کە پێوستە ئەنجام بدرێت، ئەویش ئەوەیە، کە دەبێت کۆتایی بە لەنابردنی کەلتووری بهێنرێت".\nهەروەها، وتیشی:"لەم وڵاتەدا نەک تەنها کودەتایەک، بەڵکو چەندین کودەتا ئەنجامدراوە، هەوڵی کودەتاکەی ١٥ی ٧، بەڵام ئەوەی کە هەوڵی ئەنجامدانی کودەتای وەک فریادڕەسێک بینی و بەڕاستیش کودەتای لەم وڵاتە ئەنجامدا، ئەم حکومەتە خۆی بوو، یەکێکیش لەو کودەتایانە، کودەتای ٤ ی ١١ ی ٢٠١٦ بوو".\nلە بەشێکی دیکەی قسەکانیدا، عوسمان بایدەمیر وتی:"من ڕۆڵەیەکی کوردم و نوێنەرێکی کوردستانم، با ئەم شوێنە ببێتە شوێنی هاوبەشی کورد و تورک، ئەگەر ئێوە کورد دوورەپەرێز بگرن یان بیانخەنە زیندان، لە کۆتایی کۆتایی دا ئێوە ٨٠ ملیۆن کەس بەتەواوی لەدەست دەدەن، وەرن با پێکەوە دەسەڵاتێکی سیاسی دروستبکەین کە کەس لەبیرنەکەین".\nبەهۆی ئەوەی عوسمان بایدەمیر لەناو وتەکانیدا وشەی 'کوردستان'ی بەکارهێنا، سەرۆکی پەرلەمانی تورکیا، سەرۆکی فراکسیۆنی ئاکەپە و پەرلەمانتارانی ئاکەپە نیگەران بوون و لە بایدەمیر-یان پرسی: کوردستان لەکوێیە؟، بایدەمیر-یش دەستی خستەسەر دڵی و وتی:"ئەمەیە، کوردستان لێرەیە"، بەهۆی ئەم هەڵوێستەیشییەوە، سەرۆک پەرلەمانی تورکیا، عوسمان بایدەمیر-ی بە بەشداریپێنەکردن لە دوو دانیشتنی داهاتووی پەرلەمانی تورکیا سزادا.\nکۆی سه‌ردان: 17304915


کورتەیەک لەبارەی ژیان و بەرهەمەکانی:\n- شەریف فەلاح، شاعێر، وەرگێڕ و لێکۆڵەری ئەدەبی.\n- ساڵی 1353- 1975 لە گوندی (گەزنە)ی سەر بە چەمشاری سنە لەدایک بووم.\n- لە ساڵی ١٣٧٧ی هەتاوییەوە بوومەتە ئەندامی ئەنجومەنی ئەدەبیی مەولەوی سنە و شێعر و بابەتی ئەدەبیم لە گۆڤارەکانی سروە و زرێبار و گۆڤارە خوێندكارییەكان و حەفتەنامەكانی: ئاویەر و سیروان لە ڕۆژهەڵاتی كوردستان بڵاو بۆتەوە.\n- لە ساڵی 2002ی زایینەوە لە باشووری كوردستان نیشتەجێی بووم و ماوەی نزیکەی 12ساڵ وەک پێشمەرگەی (حدکا) لە میدیا و ڕاگەیاندنەکانی ئەو حیزبە وەک "ڕادیۆی دەنگی کوردستانی ئێران، تیشک تیڤی، و ماوەی یەک ساڵ و نیویش لە ئاژانسی هەواڵدەریی (کوردپا) کاری نووسین و ڕۆژنامەنووسیم کردووە.\n- لە ساڵی 2004ەوە بە شێوەیەكی جیدی كاری وەرگێڕانم لە زمانی فارسییەوە بۆ سەر زمانی كوردی دەست پێکردووە و هەتا ئێستا ئەم كتێبانەم وەرگێڕاوە و نووسیوە:\n2- پرۆژەی ئەدەبیی "ڕۆچنەیەک بۆ ئەدەبی کوردی لە رۆژهەڵاتی کوردستان"، کە پێنج بەرگە و هەر بەرگێکی تایبەتە بە ژانرێکی ئەدەبی کە پێکهاتوون لە کۆمەڵە دیدار و لێکۆڵینەوەی ئەدەبی و بەرگی یەکەم و دووەمی لە ساڵانی 2013و 2014 لە بەڕیوەبەرایەتیی چاپ و بڵاوکردنەوەی سلێمانی چاپ بوون.\n5 ـ وەرگێڕانی کتێبی "مێژووی نەورۆز‌و كڕۆنۆلۆژیای ئێران" ساڵی چاپ 2013دەزگای موكریانی، هەولێر.\n- 6كۆكردنەوەی دوو بەیتی فۆلكلۆریكی ڕەسەنی كوردی بە ناوی ( عەزیز و كوبرا) بە یارمەتیی حەسەن سەلیمی، ساڵی چاپ 2013 ئەنستیتۆی کەلەپۆری کورد، سلێمانی.\n– 7ماڵاوا ئیمپراتۆری شیعر، کۆمەڵە وتار و پەیام بە بۆنەی کۆچی دوایی شیرکۆ بێکەس ساڵی چاپ 2013 دەزگای رۆشنبیریی جەماڵ عیرفان، سلێمانی.\n1ـ ژیانێكی‌تر كورتە چیرۆكی ئیتالیایی (ئەلبێرتۆ موراڤیا).\n-3 وەرگێڕانی رۆمانی "دزیی ئەدەبی".\n-4کەشکۆڵی بەندی کوردی، کۆکردنەوە، بە هاوکاریی سووسەن کەنعانی.\nئەم شەش بەرهەمەش لەژێر چاپدان:\n- ڕۆچنە، بەرگی یەكەم زمان و ئەدەبی زارەكی، دیدار و لێکۆڵینەوە\n- ڕابوون، بەرگی دووەم، شێعری هاوچەرخی ڕۆژهەڵاتی کوردستان، دیداری ئەدەبی و لێکۆڵینەوە.\n- گێڕانەوە لە ڕێدا، بەرگی سێیەم – دیدار و لێکۆڵینەوە لەبارەی ئەدەبیاتی داستانیی ڕۆژهەڵاتی کوردستان.\n- باڕستی دەق، بەرگی چوارەم، دیدار و لێکۆڵینەوە لەبارەی پێگەی ڕخنەی ئەدەبی کوردی لە ڕۆژهەڵات.\n- داكـــــار - خوێندنەوەیەكی ڕەخنەگرانەی پرۆسەی شیعری نوێی كوردی لە ڕۆژهەڵاتی کوردستان - كۆدیدار، وتار و لێكۆڵینەوە.\n- دەروەچەی واران - دیدار و لێکۆڵینەوە لەبارەی ناسنامە، زمان و ئەدەبی كوردی لە كرماشان و ئیلام.\nئەزموونی کاری میدیایی و ڕێکخراوەیی:\n- بۆ ماوەی دوو ساڵ لە رۆژنامە و گۆڤارە و دەزگا رۆشنبیرییەکانی شاری سلێمانی وەک لێپرسراوی لاپەڕە و هەڵەبڕ کاری زمانه‌وانیم کردووە.\n- لە ساڵی 2015ەوە لە دەزگای میدیایی (باس) لە هەولێر کار دەکەم.\n- دەستەی دامەزرێنەر و بەرێوەبەری ناوەندی فەرهەنگی، ئەدەبی و هونەریی وێژانم.\n- ئەندامی یەکێتیی نووسەرانی کورد – لقی هەولیر.\nئەندامی کانوونی نووسەرانی کوردستان – ڕۆژهەڵات -